
Sfântul cuvios Toma din Maleon 
(s.v. 7 iulie / s.n. 20 iulie) 

Cuviosul Toma, la începutul vieţii sale în lume, a fost ostaş, cu slavă mare, pentru 
bogăţia şi vitejia sa. Şi era putemic cu trupul şi viteaz în războaie, biruind de multe 
ori cetele duşmanilor. Şi, iubind pe Hristos, a lăsat lumea şi a luat jugul lui Hristos 
şi s-a îmbrăcat în chipul monahilor, asemănându-se Domnului, prin sărăcia şi prin 
smerenia sa. Luând asupra lui viaţa tuturor monahiceştilor nevoinţe, el a ajuns la 
măsuri mari, că şi Sfântul Ilie prorocul a venit la el şi I-a călăuzit la un munte 
numit Maleon, care este în apropierea Athosului. Acolo el a trăit cu desăvârşire 
singur cu Dumnezeu, cufundat în rugăciune ziua şi noaptea. Dar deşi s-a ascuns 
atât de adânc de lume, lumea totuşi I-a aflat, căci sfinţenia vieţii lui nu s-a putut 
ascunde. Poporul a început să-şi aducă la el pe bolnavii lor, iar Sfântul Toma îi 
vindeca de neputinţele trupului şi de toată boala cea trupească şi sufletească. Chiar 
şi după sfânta lui adormire, care a fost în veacul al zecelea, sfintele lui moaşte au 
continuat să le fie de minunat ajutor tuturor celor care veneau să se închine şi să se 
atingă de ele cu credinţă. 

În această lună, ziua a şaptea - Prea cuviosul părintele nostru Toma cel din 
Maleo şi Sfânta muceniţă Chiriachi (Minei) 


Vezi: Tipicul nicidecum nu pomeneşte pe Sfânta muceniţă Chiriachi; ci împreună 
cu Sfântul Toma, Sfântul Acachie este cu slujbă. Iar noi urmând Mineielor greceşti 
am pus pe Sfânta muceniţă. 


La Vecernie 


La Doamne strigat-am..., Stihirile pe 6, ale Sfântului Toma 3 şi ale Sfintei muce- 
niţe 3. 


Stihirile Sfântului Toma glas 1: 


Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Luminător de Dumnezeu luminat te-am cunoscut părinte, cel ce luminezi lumea cu 
razele cele înţelegătoare, şi risipeşti întunericul tulburării celei viclene a dracilor. 
Pentru aceea cu credinţă prăznuim pomenirea ta cea purtătoare de lumină, fericite. 


Făcându-te odinioară vestit întru viaţă, cu avere şi cu puternicie, cu cuviinţă te-ai 
îmbrăcat în chipul călugărilor, părinte Toma, râvnind sărăciei Celui ce pentru noi 
s-a întrupat. Pentru aceea te-a îmbogăţit cu multe daruri. 

Cu stâlp de foc văzut te-a povăţuit pe tine Dumnezeu către mântuire, către Limanul 
cel liniştit, către adăpostirea nepătimirii, şi cu rugăciunea ta părinte ai izvorât apă, 
şi celor ce nu vedeau le-ai dăruit vedere, şi ologilor bună alergare. 


Alte Stihiri ale muceniţei glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Muceniţă a lui Hristos purtătoare de chinuri, stătut-ai înaintea divanurilor cu băr- 
băţie, propovăduind pe Hristos, care a primit răstignire de bunăvoie, şi suferind 
legături şi toate chinurile, cu bucurie ai alergat către cele cereşti, numărându-te în 
cetele mucenicilor celor dintâi, şi câştigând slavă veşnică. 


Arătatu-te-ai aleasă mireasă Cuvântului, celui ce s-a arătat pe pământ; cu adevărat 
strălucind cu frumuseţea faptelor celor dumnezeieşti, şi cu podoabele cele luminate 
ale dumnezeieştii nevoinţe, pentru aceea ai locuit în cămara cea cerească, unde 
dănţuind pururea, ca o fecioară şi muceniță adu-ţi aminte, de cei ce îşi aduc aminte 
de tine, Chiriachi. 


Din rădăcină de bună laudă. Chiriachi te-ai arătat ramură prea frumoasă, aducând 
roadă de mântuire, isprăvile nevoinţei, şi veştejind cu darul odraslele necredinţei. 
Pentru aceea cinstim cu dragoste sfințită pomenirea ta, şi îmbrăţişăm acum sicriul 
moaştelor tale, luând de la el darul tămăduirilor. 


Slavă Tatălui şi Fiului şi Sfântului Duh, glasul al 6-lea 


De-a dreapta Mântuitorului a stătut fecioara, şi purtătoarea de chinuri şi muceniţa, 
înconjurată fiind cu bunătăţile nebiruit, şi împodobită cu untuldelemn al curăției, şi 
cu sângele nevoinţei, şi strigând către Dânsul cu bucurie, făclu ţinând: La mirea- 
sma mirului Tău am alergat Hristoase Dumnezeule, că m-am rănit cu dragostea Ta 
eu; să nu mă osebeşti pe mine Mire ceresc. Pentru rugăciunile ei atotputernice 
Mântuitorule, trimite nouă milele Tale. 


Și acum şi pururea şi în vecii vecilor. (a Născătoarei de Dumnezeu) 


Podobie: A treia zi ai înviat... 

Surpă prea lăudată puterea vrăjmaşilor celor ucigaşi, şi prefă întristarea poporului 
tău spre veselie, Fecioară, şi ne dă milă, ca mântuindu-ne să te lăudăm. 


A Crucii, a Născătoarei 


Văzând Născătoarea de Dumnezeu cea fără prihană viaţa noastră spânzurată pe 
lemn, ca o Maică tânguindu-se, striga: Fiul meu şi Dumnezeul meu! Mântuieşte pe 
cei ce cu dragoste Te laudă pe Tine. 


Stihoavna din Octoih. 
Slavă Tatălui şi Fiului şi Sfântului Duh, a muceniţei, glasul al 2-lea 


În cetatea Dumnezeului nostru, în muntele cel sfânt al lui, acolo s-a sălăşluit sfânta, 
păzindu-şi candela nestinsă, să auzim dar lauda fecioarei: O, feciorie, casa lui 
Dumnezeu! O, feciorie, slava mucenicilor! O, feciorie, vorbitoare dimpreună cu 
îngerii. 


Și acum şi pururea şi în vecii vecilor. (a Născătoarei de Dumnezeu) 


Toată nădejdea mea spre tine o pui Maica lui Dumnezeu, păzeşte-mă sub acope- 
rământul tău. 


A Crucii, a Născătoarei 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a înde- 
mnat a săruta, cu inima şi cu buzele, trupul Tău cel nestricat. Însă fiind cuprins de 
frică, se bucura strigând către Tine: Slavă smereniei Tale, iubitorule de oameni! 


Multe dureri ai răbdat la răstignirea Fiului şi Dumnezeului tău, prea curată, sus- 
pinând, lăcrimând, şi văitându-te: Vai mie Fiul meu prea dulce! Cum pătimeşti fără 
dreptate? Vrând să mântuieşti pe toţi pământenii cei din Adam. Pentru aceea Prea- 
sfântă Fecioară pe tine te rugăm cu credinţă, fă-ni-L nouă pe El milostiv. 


Tropar, glas 8: Întru tine părinte cu osârdie s-a mântuit cel după chip; că luând 
crucea, ai urmat lui Hristos; şi lucrând, ai învăţat să nu se uite la trup, că este tre- 
cător; ci să poarte grijă de suflet, de lucrul cel nemuritor. Pentru aceasta şi cu în- 
gerii împreună se bucură, cuvioase Toma, duhul tău. 

Slavă Tatălui şi Fiului şi Sfântului Duh, al muceniţei, glas 4 
Mieluşeaua Ta, lisuse, Chiriachi, strigă cu mare glas: Pe Tine, Mirele meu, Te 
iubesc şi pe Tine căutându-Te, mă chinuiesc şi împreună mă răstignesc, şi îm- 
preună mă îngrop cu Botezul Tău; şi pătimesc pentru Tine, ca să împărăţesc întru 
Tine; şi mor pentru Tine, ca să viez pentru Tine; ci, ca o jertfă fără prihană, pri- 
meşte-mă pe mine, ceea ce cu dragoste mă jertfesc Ţie. Pentru rugăciunile ei, ca un 
milostiv, mântuieşte sufletele noastre. 
Și acum şi pururea şi în vecii vecilor. (a Născătoarei de Dumnezeu) 
La Utrenie 

Canoanele - Unul din Octoih cu Irmosul pe 6, şi ale sfinților două pe 8. 

Canonul Sfântului Toma 
Cântarea 1-a 
Irmos: Veniţi popoarelor să cântăm cântare lui Hristos Dumnezeu, celui ce a des- 
părțit marea şi a trecut pe poporul, pe care l-a slobozit din robia egiptenilor, că S-a 


proslăvit. 


Primind în sufletul tău lumina dumnezeiescului dar mărite, ai părăsit negura pati- 
milor ca pe alt Egipt, şi ai avut viaţă cerească. 


Făcându-te vestit în viaţă părinte, ai ridicat multe semne de biruinţă împotriva vrăj- 
maşilor, şi sihăstrind cu cuviinţă, tare ai rănit mulţimea dracilor. 


Sihăstreşte împleticindu-te cu vrăjmaşul cuvioase, l-ai smerit pe el cu ajutorul 
Dumnezeiescului Duh, şi ai luat din Cer cunună de biruinţă. 


A Născătoarei 
Numai tu Fecioară ai născut pe Dumnezeu, cel ce întru toate este neîncăput, făcân- 
du-se întru tine încăput, pentru bunătate; pe care roagă-L să mântuiască pe cei ce te 


laudă pe tine. 


Alt Canon, al Sfintei Chiriachi 


AAA AAA AAA AAA AAAAAAAA 


Xe Xp e e eee 


SA AA AAA AAA AA AAA AAA AA AAA 


Xe Xe Xe ee eee eX 


facere a lui losif 
Cântarea 1-a 
Irmos: Veniţi popoarelor să cântăm cântare lui Hristos Dumnezeu, celui ce a des- 
părțit marea, şi a trecut pe poporul, pe care l-a slobozit din robia egiptenilor, că S-a 


proslăvit. 


Cu bucurie să dănţuim întru pomenirea muceniţei celei purtătoare de chinuri, şi să 
strigăm: Hristoase Mântuitorule îndurate, mântuieşte lumea Ta prin rugăciunile ei. 


Luminându-se mărita Chiriachi cu lumina Ta, lubitorule de oameni, a scăpat de în- 
tunericul înşelăciunii, celei cu mulţi dumnezeii, şi tuturor a strălucit lumina tămă- 
duirilor. 


Slavă Tatălui şi Fiului şi Sfântului Duh. 


Ca să fii bine plăcută lui Hristos Mirelui celui nemuritor, întru nimic ai socotit 
moartea şi focul şi chinurile. Pentru aceea te-ai învrednicit slavei celei nemuritoare. 


Şi acum şi pururea şi în vecii vecilor. Amin (a Născătoarei de Dumnezeu) 


Oprit-ai pornirea cea silnică a morții Preacurată, născând pe Hristos pricinuitorul 
nemuririi, pe care văzându-L iadul că a murit de a Sa bunăvoie, s-a cutremurat. 


Canonul Sfântului Toma 
Cântarea a 3-a 


Irmos: Intăreşte-ne pe noi întru Tine Doamne, cela ce prin lemn ai omorât pă- 
catul, şi frica Ta o sădeşte în inimile noastre, celor ce te lăudăm pe Tine. 


Plecându-se Dumnezeu rugăciunilor tale, te-a slobozit de legături prin mâna proo- 
rocului, şi te-a îndreptat să mergi către podvigurile cele ostenitoare ale sihăstriei. 


Cela ce bine a voit odinioară, să treacă Israil pustiul prin stâlp, te-a povăţuit pe tine 
cu stâlp de foc, cunoscând mai-nainte bun neamul sufletului tău. 


A Născătoarei 

Cu adevărat cădelniță de aur, şi năstrapă a manei, şi munte dumnezeiesc şi palat 
veselitor al lui Dumnezeu te numim pe tine Fecioară. 


Alt Canon, al Sfintei Chiriachi 
Cântarea a 3-a 
Irmos: Întăreşte-ne pe noi întru Tine... 
Arătându-te tu muceniţă cu frumuseţe curată, nestricată şi frumoasă, te-a luat pe 
tine mireasă, Cuvântul lui Dumnezeu, îndrăgindu-te pe tine pentru bunătatea Lui 


cea desăvârşită. 


Veştejind frumuseţile cele de afară, ţi-ai arătat frumuseţea cea dinlăuntru, Celui ce 
ştie cele ascunse, pentru aceea S-a logodit cu tine, muceniţă. 


Slavă Tatălui şi Fiului şi Sfântului Duh. 


Ca o ramură sfințită, frumos ai înflorit din rădăcină sfântă fecioară muceniţă, şi ai 
odrăslit roduri frumoase, care pricinuiau ţie desfătarea cea nemuritoare. 


Şi acum şi pururea şi în vecii vecilor. Amin (a Născătoarei de Dumnezeu) 


Fecioară ceea ce ai născut pe înţelepciunea lui Dumnezeu cea ipostatnică, mântu- 
ieşte-mă de răutatea înşelătorului cu mijlocirea ta, ceea ce singură eşti cu totul fără 
prihană. 


Irmosul: Intăreşte-ne pe noi întru Tine Doamne, cela ce prin lemn ai omorât păca- 
tul, şi frica Ta o sădeşte în inimile noastre, celor ce te lăudăm pe Tine. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Mare biruinţă bărbăteşte ai arătat, aprinzându-te de dragostea cea dumnezeiască, pe 
împăratul cel stricăcios, şi toate cele frumoase ai biruit, săvârşind sălăşluirea la 

muntele Maleo dintru care te-ai suit la cele cerești către Împăratul împăraţilor, To- 
ma; roagă-te neîncetat pentru noi toţi. 


Sedealna, glas 4: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Bine plăcând Domnului cuvioase, prin fapte dumnezeieşti şi prin vieţuire curată, 
te-ai învrednicit moştenirii celor fără de trupuri, Toma prea fericite. 


Slavă Tatălui şi Fiului şi Sfântului Duh. 
Sedealna Sfintei, glas 4: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cu lucirea curăției ai înflorit ca crinul cel din văi, cu miros bun lui Hristos prea 
lăudată muceniţă Chiriachi, şi cu luminile dumnezeieştii cunoştinţe te-ai luminat, 
gonind stricăciunea rătăcirii cea nesuferită. Drept aceea şi prăznuim pomenirea ta 
muceniţă. 


Și acum şi pururea şi în vecii vecilor. (a Născătoarei de Dumnezeu) 


Văzând mai-nainte cea stearpă venirea ta, şi răsunând în urechi glasul închinăciu- 
nilor tale, nu se dumirea ce lucru va să fie, cunoscând dinlăuntru că pruncul sălta în 
pântecele ei, cu închinăciunile tale; pentru că a cunoscut întruparea lui Dumnezeu 
celui din pântecele tău. 


A Crucii, a Născătoarei 


Dacă Te-a văzut pe Tine înălțat pe Cruce prea curată Maica Ta, Cuvinte al lui 
Dumnezeu, tânguindu-se ca o Maică, grăia: Ce minune nouă şi străină este aceasta 
Fiule ? Cum te uneşti cu moartea viaţa tuturor, vrând să înviezi pe cei morţi ca un 
Milostiv. 

Canonul Sfântului Toma 
Cântarea a 4-a 


Irmos: Auzit-am Doamne auzul rânduielii Tale, şi Te-am proslăvit pe Tine unule 
Iubitorule de oameni. 


Cu dumnezeiescul foc al înfrânării ai ars spinii păcatului, şi ai strălucit lumina mi- 
nunilor părinte. 


Curăţind ochii sufletului tău de noroiul patimilor, ai deschis luminile ochilor, celor 
ce nu vedeau, fericite părinte. 


Înstrăinatu-te-ai pe sineţi de tulburările cele lumești, purtătorule de Dumnezeu, şi 
ai dobândit liniştea cea mai presus de lume. 


A Născătoarei 


Stăpână ceea ce eşti neispitită de nuntă, care ai zămislit pe Dumnezeu netâlcuit, 
mântuieşte-ne pe toţi de supărări şi de scârbe. 


Alt Canon, al Sfintei Chiriachi 
Cântarea a 4-a 


Irmos: Auzit-am Doamne auzul rânduielii Tale, şi Te-am proslăvit pe Tine unule 
Iubitorule de oameni. 


Stătut-ai la divan, Chiriachi judecându-te cu nedreptate, şi uitându-te la Judecătorul 
Cel drept. 


Mădularele trupului le-ai dat spre chinuri, şi prin curgerile sângelui ai înecat pe 
vrăjmaşii cei fără de trup fecioară. 


Slavă Tatălui şi Fiului şi Sfântului Duh. 


Dându-te muncilor Chiriachi, ai rămas neplecată, şi sprânceana cea înălţată o ai 
surpat. 


Şi acum şi pururea şi în vecii vecilor. Amin (a Născătoarei de Dumnezeu) 

Mântuieşte de toată înrăutățirea vrăjmaşului, pe cei ce te ştiu pe tine cu adevărat 
Maică lui Dumnezeu, prea curată. 


Canonul Sfântului Toma 
Cântarea a 5-a 


Irmos: Dătătorule de lumină, şi Făcătorul veacurilor, Domnul, întru lumina porun- 
cilor Tale povăţuieşte-ne pe noi, că afară de Tine pe alt Dumnezeu nu ştim. 


Avut-ai cu bună credinţă pe Ilie Tezviteanul, care te povăţuia pe tine către pustiuri, 
arătându-ţi-se noaptea părinte, şi învăţându-te cele dumnezeieşti cuvioase. 


Ca pe alt Carmel ai locuit în muntele Maleo înțelepte, îndestulându-te de vedenii 
dumnezeieşti, şi minunat luând darul minunilor, fericite Toma. 


A Născătoarei 


Ceea ce negrăit ai născut pe Cel pironit cu trupul pe Cruce, vindecă inima mea, ca- 
re este rănită de năpădirile vrăjmaşului, Preacurată, ca una ce eşti milostivă. 


Alt Canon, al Sfintei Chiriachi 
Cântarea a 5-a 


Irmos: Dătătorule de lumină, şi Făcătorul veacurilor, Domnul, întru lumina porun- 
cilor Tale povăţuieşte-ne pe noi, că afară de Tine pe alt Dumnezeu nu ştim. 


Arătând sufletul tău curat adevărat lăcaş lui Dumnezeu, ai surpat capiştile idolilor 
până la pământ, chemând pe Hristos, cel ce te-a întărit pe tine Chiriachi. 


Inălţatu-ţi-ai mâinile şi mintea către Hristos, mărită Chiriachi, și cu cutremur 
groaznic ai spăimântat pe cei fără de Dumnezeu, ce se uitau la cele pământeşti, şi 
nu puteau să vadă. 


Slavă Tatălui şi Fiului şi Sfântului Duh. 
Dumnezeul tuturor pe tine te face îndrăzneață cu glas viu de sus, ca să rabzi chi- 


nurile celor fărădelege cu cuget viteaz, pentru ca să te încununezi cu cununa bi- 
ruinţei. 

Și acum şi pururea şi în vecii vecilor. Amin (a Născătoarei de Dumnezeu) 


Dezlegat-ai Preacurată blestemul strămoşilor, ca una ce fără de voirea trupului, ai 
născut pe Cela ce arătat a înfiinţat toate cu dumnezeiasca Lui voire, prea cinstită. 


Canonul Sfântului Toma 
Cântarea a 6-a 


Irmos: Intru adâncul greşellor fiind înconjurat, chem adâncul milostivirii Tale cel 
neurmat, din stricăciune Dumnezeule scoate-mă. 


În pustiu fără de apă ai locuit, şi ploaia rugăciunilor tale cuvioase, a plecat pe Stă- 
pânul să izvorască într-însul apă din destul. 


Ca dreptul Avraam cel de demult, te-ai depărtat pe sineţi de patria ta, de pământul 
întru care te-ai născut, şi te-ai apropiat de Dumnezeu, şi în pământul celor blânzi 


te-ai sălăşluit. 


Pustnic adevărat te-ai făcut, şi după îngropare izvorăşti cu puterea Duhului daruri 
de vindecări, celor ce le trebuiesc părinte Toma. 


A Născătoarei 


Cela ce lucrezi toate cu voirea, voind te-ai sălăşluit în pântece neispitit de nuntă, 
învrednicindu-ne nestricăciunii ca un Milostiv, pe cei ce boleam de stricăciune. 


Alt Canon, al Sfintei Chiriachi 
Cântarea a 6-a 
Irmos: Întru adâncul greşelilor... 


Intrecut-ai hotarele firii cu chinuirea ta cea mai presus de fire, prea lăudată, şi cu 
ostenelile tale cele mari ai rănit pe cel ce a rănit pe Eva. 


Cu picăturile sângiurilor tale, prea cinstită, ai uscat mulţimea dumnezeilor, şi ai 
izvorât noian de vindecări, celor ce cu credinţă se apropie de tine. 


Slavă Tatălui şi Fiului şi Sfântului Duh. 

De tine, mieluşeaua cea nestricată, mărită Chiriachi fiarele s-au cucerit înaintea di- 
vanului, şi ţi-au dat ţie cinste, care ai cinstit pe Hristos. 


Şi acum şi pururea şi în vecii vecilor. Amin (a Născătoarei de Dumnezeu) 


Ceea ce ai născut pe Domnul Impăratul, ca o împărăteasă învredniceşte Impărăţiei 
cerurilor, pe cei ce năzuiesc la tine, de Dumnezeu dăruită. 


Irmosul: Intru adâncul greşelilor fiind înconjurat, chem adâncul milostivirii Tale 
cel neurmat, din stricăciune Dumnezeule scoate-mă. 


Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Muceniţa lui Hristos ne-a chemat pe noi dimpreună acum să cântăm cu laude dum- 
nezeieştile ei nevoinţe şi luptele, că ea ca o vitează cu cugetul după numele ce 
poartă, este doamnă gândului şi patimilor celor necuvioase. 


Icos: Biruind, şi peste tot pământul revărsându-se înşelăciunea idolilor, şi fiind 
împărat rău credincios şi fără omenie mai mult decât toți oamenii, se cinstea şi se 
închina la eresul cel spurcat şi cu nume rău, al celor fără de Dumnezeu, că mul- 
țimea asculta glasul celui fără de Dumnezeu, încât pe cei ce nu ascultau de a lui 
păgânătate, îi îngrozea cu moarte tare şi groaznică; dar muceniţa lui Hristos scui- 
pând poruncile şi îngrozirile cele fără de Dumnezeu ale tiranilor, şi propovăduind 
pe Hristos Dumnezeu în mijlocul priveliştei, a călcat la pământ pe vrăjmaşi. Pentru 
aceea s-a arătat cu adevărat doamnă gândului, şi patimilor celor necuvioase. 


Sinaxar 


In această lună, în ziua a şaptea, pomenirea prea cuviosului părintelui nostru 
Toma cel din Maleo 


Stih: Lăsând Toma viaţa cea mărginită, 

A aflat cu adevărat viaţă nemăsurată. 

În a şaptea zi, 

Moartea cea neagră pe înțeleptul Toma răpi. 


Acesta strălucind mai-nainte cu viaţa înălțată şi vădită şi voievozească, şi făcând 
multe şi mari biruinţe, şi vitejii împotriva barbarilor. Apoi iubind pe Hristos şi so- 

cotind toate ale lumii ca o nimica, a intrat sub jugul Domnului cel prea uşor. Şi 
atâta a întrecut pe ceilalţi întru răbdarea ostenelilor, ce suferea pentru fapta bună, şi 
cu numele şi viaţa cea cinstită cât se arătă ca un stâlp de foc. 


La cei ce erau aproape de dânsul când se ruga, şi suindu-se la muntele ce se numea 
Maleo, acolo a strălucit ca un luceafăr, şi îndeletnicindu-se întru rugăciuni şi pri- 
vegheri, a luat darul tămăduirilor. Pentru aceasta gonind dracii din oameni, şi dând 
vedere orbilor, şi şchiopi îndreptând, şi făcând cu rugăciunea sa de a izvorât apă, şi 
alte minuni făcând, a răposat în Domnul. 


Tot în această zi pomenirea Sfintei mucenițe Chiriachi. 


Stih: Chiriachi moarte prin tăiere ajungând, 
Cu voinţa însă, prin al sabiei sfârşit luând. 


În zilele împăratului Dioclețian la anul două sute optzeci şi doi, era un creştin anu- 
me Dorotei împreună cu soția sa care se chema Evsevia, care fiindcă erau fără de 
ful, se rugau lui Dumnezeu ca să le dea rod şi fiu, făgăduindu-se ca să-l dăruiască 
iarăşi lui, pe copilul cel ce se va naşte lor. 


Deci a ascultat Dumnezeu rugăciunea lor, şi a născut un prunc de parte femeiască 
în ziua Duminicii, pentru care lucru şi pe pruncă o a numit Chiriachi, ce va să zică 
Duminică pe care botezându-o o hrănea cu învăţătura şi cuvântul Domnului, după 
apostolul, şi o a păzit fecioară, fiindcă făgăduise a o afierosi lui Dumnezeu. 


Iar când păgânul Dioclețian a ridicat goană asupra creştinilor, atunci s-au pârât năs- 
cătorii sfintei împreună cu dânsa la tiran, cum că sunt creştini. Care cercetând, pe 
părinţi sfintei adică 1-a bătut, şi 1-a trimis la ducele lust, ce se află la părțile Mele- 
tinei în Armenia cea mică. lar pe Chiriachi, o a trimis la cezarul Maximian, care se 
afla în Nicomidia. 


Deci Maximian cercetând pe muceniţă, şi aflându-o tare în credinţa lui Hristos. O a 
aruncat la pământ şi o a bătut mult. Şi de vreme ce sfânta se ruga, pentru aceasta 
tiranul se mânia asupra ostaşilor celor ce munceau pe muceniţă. 


Atunci a zis sfânta către Maximian: Nu te înşela Maximiane, căci niciodată nu mă 
vei birui, căci darul lui Dumnezeu este ajutându-mi mie. 


De aceasta şi Maximian încetând, a trimis pe sfânta la stăpânitorul Bitiniei, cel cu 
numele Ilarion. Iar Ilarion cercetând pe muceniţă, o a dus în capiştea idolilor. Deci 

acolo rugându-se sfânta, s-a făcut cutremur mare de care s-a zdrobit idolii şi s-au 
făcut ca nişte praf, după aceasta a urmat şi o furtună de vânt, care a împrăştiat în 
văzduh praful idolilor, şi căzând şi un fulger a ars faţa stăpânitorului Ilarion, care 
căzând el din scaun a murit. 


Deci venind alt stăpânitor în locul lui, şi înştiințându-se de acestea, a judecat ca să 
se ardă sfânta cu foc; şi dar aprinzând slujitorii un foc mare, a aruncat pe muceniţă 
într-însul; iar sfânta ridicându-şi mâinile la Cer s-a rugat lui Dumnezeu; şi cu toate 
că era vremea secetei şi văzduhul curat, însă s-a pogorât un nor de ploaie din Cer, 
udând şi stingând tot focul, fără a se vătăma muceniţa cât de puţin de foc. 


După aceasta a dat drumul tiranul la feluri de fiare asupra sfintei, însă nici aşa n-a 
isprăvit nimic, fiindcă şi fiarele se tăvăleau ca miei la picioarele sfintei, fără a o 
vătăma cât de puţin. Deci văzând mulți elini această minune prea slăvită, au crezut 
în Hristos. 


După aceea au închis pe sfântă în temniţă; şi a doua zi a şezut stăpânitorul la jude- 
cată, şi a dat asupra sfintei răspunsul cel mai de pe urmă al morţii; deci luându-o 
muncitorii, o au scos afară din cetate ca să-i taie capul, iar sfânta a cerut vreme ca 
să se roage, şi după ce s-a rugat mult, a învăţat pe creştinii cei ce îi urmase; apoi 
culcându-se pe pământ, şi-a dat sufletul în mâinile lui Dumnezeu, şi mergând osta- 
şii aproape de dânsa, vrând ca să-i taie capul, şi văzându-o moartă s-au spăimân- 
tat. 


Deci s-a făcut un glas dumnezeiesc către dânşii: Mergeţi fraţilor şi propovăduiți 
măririle lui Dumnezeu, iar ostaşii întorcându-se, au slăvit pe Dumnezeu. 


Tot în această zi, prea cuviosul Acachie cel de la scară. 


Tot în această zi, Sfinţii mucenici Peregrin, şi cei dimpreună cu dânsul: Lu- 
chian, Pombie, Isihie, Papia, Satormin şi Ghermano. 


Stih: Peregrin împreună cu şase în adânc aruncat fiind. 
De acolo sfârşitul nevoinţei vânând. 


Aceştia au fost din Italha, iar pentru goana ce se făcea de Traian, au venit la 
Dirahia, unde văzând pe Sfântul Astie episcopul spânzurat pe Cruce, şi fericindu-l, 
au fost prinşi de ostaşi; şi mărturisindu-se că sunt creştini, din porunca antipatului 
Agricolac, au fost aruncaţi în marea Adriatică, şi aşa luară cununa muceniciei; ale 
cărora moaşte scoţându-le marea afară, le-a ascuns în nisip. Deci după ce au trecut 

şaptezeci de ani, s-a arătat episcopului Alexandriei, care luându-le pe ele, le-a 
îngropat cu cinste, făcând deasupra lor o casă de rugăciune. 


Tot în această zi, Sfântul sfinţitul mucenic Eustatie, care de foc s-a săvârşit. 


Stih: Către a inimii lui Eustatie bună aşezare. 
Şi focul înflăcărat liniştită apă se pare. 


Tot în această zi, Sfântul Policarp cel nou, care de sabie s-a săvârşit. 


Stih: Aşa călăule de voinţele tale te vei folosi 
Dacă pe mine Policarp cu grăbire a mă junghia vei voi. 


Tot în această zi, Sfântul Evanghel, care de sabie s-a săvârşit. 


Stih: Evanghel prea dumnezeiescul de sabie săvârşit 
Binevestitor de dumnezeiasca cunună l-a avut. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul Sfântului Toma 

Cântarea a 7-a 

Irmos: Chipul cel de aur în câmpul Deira cinstindu-se, cei trei tineri au defărmat 

porunca cea prea fără de Dumnezeu, şi fiind aruncaţi în mijlocul focului, răco- 

rindu-se au cântat: Bine eşti cuvântat, Dumnezeul părinților noştri. 

Cu puterea lui Hristos dând orbilor vedere, şi ologilor bună umblare, celor surzi 

mântuire şi bolnavilor vindecare, părinte Toma, strigai: Bine eşti cuvântat, Dum- 

nezeul părinţilor noştri. 

Cu linişte ţi-ai săvârşit viaţa părinte prea fericite, luminându-te cu neaverea, şi 

împodobindu-te cu înfrânarea, cântând cu umilinţa inimu, strigai către Stăpânul: 


Bine eşti cuvântat, Dumnezeul părinților noştri. 


A Născătoarei 

Fecioară cinstită neispitită de nuntă, prea curată binecuvântată, ceea ce eşti îndrep- 
tarea celor căzuţi, mântuirea celor păcătoşi, mântuieşte-mă pe mine cel nesăţios, 
care strig Fiului tău: Bine eşti cuvântat, Dumnezeul părinţilor noştri. 


Alt Canon, al Sfintei Chiriachi 
Cântarea a 7-a 
Irmos: Chipul cel de aur în câmpul Deira cinstindu-se, cei trei tineri au defăimat 
porunca cea prea fără de Dumnezeu, şi fiind aruncaţi în mijlocul focului, răcorin- 
du-se au cântat: Bine eşti cuvântat, Dumnezeul părinților noştri. 
Mintea ta cu lumina iubirii de Dumnezeu luminându-ţi, în mijlocul cuptorului celui 


arzător stând tu, nevătămată te-ai arătat fecioară, cântând Făcătorului tău: Bine eşti 
cuvântat, Dumnezeul părinţilor noştri. 


Pe cei trei tineri nicidecum nu i-a ars cuptorul odinioară, aşa nici pe muceniţă; căci 

rugându-se sta în mijlocul cuptorului nemişcată, primind roua dumnezeiască, şi cu 

laude strigând: Bine eşti cuvântat, Dumnezeul părinţilor noştri. 

Slavă Tatălui şi Fiului şi Sfântului Duh. 

Cu sabia îndrăznirii tale ai omorât pe vrăjmaşul adevărului, fecioară muceniță Chi- 

riachi, dorind să moşteneşti dorirea cea veşnică, şi strigând: Bine eşti cuvântat, 

Dumnezeul părinților noştri. 

Şi acum şi pururea şi în vecii vecilor. Amin (a Născătoarei de Dumnezeu) 

Singur Dumnezeu a aflat numai singur pântecele tău curat, şi se întrupează, şi s-a 

cunoscut om, ca să mântuiască pe om; drept aceea ca pe una ce te ştim pricina bu- 

nătăților, cântăm: Bine eşti cuvântată, ceea ce ai născut pe Dumnezeu cu trup. 
Canonul Sfântului Toma 

Cântarea a 8-a 

Irmos: Pe Dumnezeu care s-a pogorât în cuptorul cel cu foc la tinerii evreieşti, şi 


văpaia întru răcoreală o a prefăcut, ca pe Domnul lăudaţi-L lucrurile, şi-L prea 
înălţați întru toţi vecii. 

Cu frâul postirii supunând patimile sufletului, cele cu anevoie neoprite, te-ai ase- 
mănat cu îngerii cei fără materie, strigând: Lăudaţi lucrurile pe Domnul şi-L prea 
înălţați întru toţi vecii. 


Cercând a urma după viaţa cea sfințită a tezviteanului Ilie, te-ai suit în munte să 
vorbeşti cu Dumnezeu, curățindu-ţi mintea prin înfrânare, şi cântând: Bine cuvân- 
taţi pe Hristos în veci. 
A Născătoarei 
Ceea ce eşti izvor viu, ca ceea ce ai născut apa vieţii, adapă sufletul meu cel topit 
de văpaia păcatelor, Fecioară Născătoare de Dumnezeu, ca să te slăvesc întru toţi 
Vecil. 

Alt Canon, al Sfintei Chiriachi 
Cântarea a 8-a 
Irmos: Pe Dumnezeu care s-a... 
Mireasă lui Hristos te-ai cunoscut Chiriachi, împestrită cu podoabele fecioriei pen- 
tru aceea însuşi El te-a învrednicit cămărilor celor cereşti după vrednicie pe tine, 
care lauzi pe EI întru toți vecii. 
Aruncată ai fost ca Daniil în mijlocul fiarelor, prea slăvind pe Hristos, şi sălbă- 
ticirea lor o ai prefăcut arătat prin Dumnezeiescul Duh fecioară. Pentru aceea te 
cinstim întru toți vecii. 
Binecuvântăm pe Tatăl, şi pe Fiul şi pe Sfântul Duh, Domnul. 
De tine care te aduceai ca o mieluşea către junghiere pentru dragostea Mieluşe- 
lului lui Dumnezeu şi Cuvântul, milostivindu-se ca un Indurat, ţi-a trimis îngeri 
luminoşi, de te-au dezlegat pe tine de trup mai-nainte de a te tăia sabia, muceniţă. 
Şi acum şi pururea şi în vecii vecilor. Amin (a Născătoarei de Dumnezeu) 
Dumnezeu cel mai presus de fiinţă s-a înfiinţat dintru tine Fecioară asemenea cu 


NOI, şi s-a arătat ca un prunc, Cel ce mai-nainte de veci este dimpreună cu Tatăl şi 
cu Dumnezeiescul Duh. Drept aceea te slăvim pe tine o Maica, Lui. 

Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Pe Dumnezeu care s-a pogorât în cuptorul cel cu foc la tinerii evreieşti, şi văpaia 
întru răcoreală o a prefăcut, ca pe Domnul lăudaţi-L lucrurile, şi-L prea înălţaţi în- 
tru toţi vecii. 


Canonul Sfântului Toma 
Cântarea a 9-a 


Irmos: Pe Dumnezeu Cuvântul cel din Dumnezeu, care cu negrăită înţelepciune a 
venit să înnoiască pe Adam cel căzut rău prin mâncare întru stricăciune, din Sfânta 
Fecioară negrăit întrupându-se pentru noi credincioşii, cu un gând întru laude Il 
slăvim. 


Sărăcindu-te părinte cu duhul, ai luat Împărăţia Cerurilor, umplându-te de slavă ne- 
spusă, dimpreună cu toţi aleşii, şi luând răsplătirile după vrednicia ostenelilor tale 
Toma. Pentru aceea cu credinţă şi cu dragoste te fericim. 


Sicriul moaştelor tale izvorăşte râuri de tămăduiri, celor ce cu credinţă se apropie, 
care îneacă patimile sufleteşti şi ridică durerile trupurilor, fericite Toma, rugătorule 
pentru cei ce cu credinţă te fericesc pe tine pururea. 


Unindu-te cu cetele cele prea luminoase ale cuvioşilor şi luminându-te cu lumi- 
na cea neînserată după înţelegere părinte Toma, luminează pe cei ce săvârşesc 
cu credinţă dumnezeiască pomenirea ta, şi-i învredniceşte să dobândească mân- 
tuire prin rugăciunile tale. 

A Născătoarei 

Strălucind tuturor cu raza minunilor tale, ceea ce eşti de Dumnezeu dăruită, goneşti 
negura patimilor şi a scârbelor, prea curată, şi întinzi după înţeles lumina veseliei 
cea înţelegătoare, la cei ce te slăvesc pe tine, Maica lui Dumnezeu. 


Alt Canon, al Sfintei Chiriachi 


Cântarea a 9-a 

Irmos: Pe Dumnezeu Cuvântul... 


Cu cuget vitejesc prin nădejdea cea foarte tare către Dumnezeu, ai scăpat de năpă- 
dirile fiarelor şi ale focului, şi de durerea chinurilor trupului, muceniță fecioară. 
Pentru aceea cu credinţă şi cu dragoste te fericim. 


Grijindu-ţi podoaba cea frumoasă a sufletului tău, pentru Mirele cel prea frumos, 
ţi-ai păzit fecioria nestricată muceniţă, şi ai adus ca o zestre chinurile mădularelor 
tale, Chiriachi prea lăudată. 


Trupul tău cel mult chinuit fiind îngropat pe pământ, izvorăşte râuri de tămăduiri 
cu bună credinţă, celor ce se apropie de dânsul, şi goneşte întinăciunea patimilor, şi 
îneacă năpădirile cele viclene ale dracilor, Chiriachi mireasă a lui Dumnezeu. 


Slavă Tatălui şi Fiului şi Sfântului Duh. 


Preasfinţită pomenirea ta ca soarele ne-a răsărit nouă, muceniţă Chiriachi, gonind 
norii patimilor şi luminând pe toţi cei ce cu credință adevărată bucurându-se te 
cinstesc pe tine, şi cu dragoste te fericesc fecioară. 


Şi acum şi pururea şi în vecii vecilor. Amin (a Născătoarei de Dumnezeu) 


Cu candelele cele prea luminoase ale Celui ce s-a întrupat din tine, Preasfântă Fe- 
cioară, mai presus de gând ne luminăm prin credinţă, cei ce te ştim pe tine Născă- 
toare de Dumnezeu Fecioară, şi ne izbăvim de întunericul patimilor, şi de tot felul 
de primejdii şi de toată nevoia. 


Irmosul: Pe Dumnezeu Cuvântul cel din Dumnezeu, care cu negrăită înţelepciune 
a venit să înnoiască pe Adam cel căzut rău prin mâncare întru stricăciune, din Sfân- 
ta Fecioară negrăit întrupându-se pentru noi credincioşii, cu un gând întru laude Il 
slăvim. 


Luminânda 
Podobie: Cel ce ai împodobit Cerul... 
In ceruri ca o muceniţă, stând tu Chiriachi înaintea lui Dumnezeu cu prea slăvire, 


mântuieşte cu cinstitele tale rugăciuni pe noi pe toţi, cei ce cu credinţă săvârşim 
pomenirea ta. 

A Născătoarei 


Cu prea sfintele mijlociri ale cinstitei tale Chiriachi, Fecioară, păzeşte-ne pe noi pe 
toţi robii tăi, din nevoi şi din toată altă silă, ca o apărătoare a lumii. 


La Laude 
Stihirile, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare milă. 


Muceniţă purtătoare de nevoinţe mărită, tu pe Mirele Hristos, din inimă L-ai iubit, 
şi L-ai propovăduit pe El înaintea tiranilor. Pentru aceasta cu tărie de suflet vite- 
jească, ai suferit durerile muncilor, şi cu adevărat împreună cu EI ai intrat în că- 
mara cea de mire nestricăcioasă şi nesfârşită prea lăudată. 


Muceniţă purtătoare de nevoinţe mărită, tu ai stins văpaia focului Chiriachi, şi cu 
fierbinte credinţa ta şi cu mijlocirea către Domnul, ai domolit năvălirea fiarelor. 
Pentru aceea după datorie, lăudăm cu cântări prea cinstită nevoinţa ta mireasă a lui 
Hristos, de Dumnezeu fericită. 


Muceniţă purtătoare de chinuri mărită, suferind bărbăteşte pentru Hristos Dum- 
nezeu, muncile cele cu multe dureri şi bătăile trupului, ţi-ai săvârşit luminat ne- 
voinţa şi ai luat cununa muceniciei, de la Cel ce dă strălucite răsplătirile biruinţei, 
celor ce cu credinţă Îl propovăduiesc pe El Dumnezeu, şi cu tărie se nevoiesc. 


Miruri ai adus cinstită lui Hristos Dumnezeului tuturor, fecioria cea neîntinată şi 
viaţa cea îndumnezeită, Chiriachi bună fecioară; şi pe lângă acestea, şi drept sân- 
gele tău, şi pe sine-ţi toată, ca pe o pârgă şi jertfă fără de prihană. Pentru aceasta ai 
dobândit slava cea prea adevărată împreună cu cetele fecioarelor, şi cu danţurile 
mucenicilor. 

Alte Stihuri, glasul al 4-lea: 


Podobie: Dat-ai semn... 


Slavă Tatălui şi Fiului şi Sfântului Duh, glasul al 2-lea 

In cetatea Dumnezeului nostru, în muntele cel sfânt al Lui, acolo s-a sălăşluit sfân- 
ta, păzindu-şi candela nestinsă, să auzim lauda fecioarei: O, feciorie, casa lui Dum- 
nezeu! O, feciorie, slava mucenicilor! O, feciorie, vorbitoare împreună cu îngerii. 


Și acum şi pururea şi în vecii vecilor. (a Născătoarei de Dumnezeu) 


Toată nădejdea mea spre tine o pun Maica lui Dumnezeu, păzeşte-mă sub acope- 
rământul tău. 


Și cealaltă slujbă a Utreniei după rânduială şi Otpustul. 

Canon de rugăciune către Sfântul cuvios Toma din Maleon 


Troparul Sfântului cuvios Toma din Maleon, glasul al 8-lea: Întru tine, părinte, cu 
osârdie s-a mântuit cel după chip; că luând crucea ai urmat lui Hristos; şi lucrând ai 
învăţat să nu se uite la trup, că este trecător; ci să poarte grijă de suflet, de lucrul 
cel nemuritor. Pentru aceasta şi cu îngerii împreună se bucură, prea cuvioase pă- 
rinte Toma, duhul tău. 


Cântarea 1 

Irmos: Veniţi, popoare, să cântăm cântare lui Hristos Dumnezeu, cel ce a despărțit 
marea şi a trecut pe poporul pe care l-a slobozit din robia egiptenilor, căci cu slavă 
S-a prea slăvit. 


Stih: Sfinte cuvioase părinte Toma, roagă-te lui Dumnezeu pentru noi. 


Primind în sufletul tău lumina dumnezeiescului dar, mărite, ai părăsit negura pati- 
milor ca pe alt Egipt şi ai avut viaţă cerească. 


Stih: Sfinte cuvioase părinte Toma, roagă-te lui Dumnezeu pentru noi. 


Ajungând vestit în viaţă, părinte, ai ridicat multe semne de biruințţă împotriva 
vrăjmaşilor şi sihăstrind cu cuviinţă, tare ai rănit mulţimea demonilor. 


Stih: Sfinte cuvioase părinte Toma, roagă-te lui Dumnezeu pentru noi. 

Sihăstreşte luptându-te cu vrăjmaşul, cuvioase, l-ai smerit pe el cu ajutorul Dumne- 
zeiescului Duh şi ai luat din Cer cunună de biruinţă. 


Stih: Preasfântă Născătoare de Dumnezeu, miluieşte-ne pe noi. 

Numai tu, Fecioară, ai născut pe Dumezeu, cel ce întru toate este Neîncăput, fă- 
cându-Se prin bunătate întru tine Incăput. Pe Acela roagă-L să mântuiască pe cei 
ce te laudă pe tine. 


Cântarea a 3-a 


Irmos: Intăreşte-ne pe noi întru Tine Doamne, cela ce prin lemn ai omorât pă- 
catul, şi frica Ta o sădeşte în inimile noastre, celor ce te lăudăm pe Tine. 


Stih: Sfinte cuvioase părinte Toma, roagă-te lui Dumnezeu pentru noi. 


Plecându-Se Dumnezeu rugăciunilor tale, te-a slobozit de legături prin mâna proo- 
rocului şi te-a îndreptat să mergi către nevoinţele cele ostenitoare ale sihăstriei. 


Stih: Sfinte cuvioase părinte Toma, roagă-te lui Dumnezeu pentru noi. 


Cel ce a binevoit odinioară să treacă Israel pustiul, povăţuit prin stâlp, te-a povăţuit 
pe tine cu stâlp de foc, cunoscând mai înainte sufletul tău bun. 


Stih: Preasfântă Născătoare de Dumnezeu, miluieşte-ne pe noi. 


Cu adevărat cădelniță de aur, năstrapă a manei, munte dumnezeiesc şi cămară vese- 
litoare a lui Dumnezeu te numim pe tine, Fecioară. 


Cântarea a 4-a 


Irmos: Auzit-am, Doamne, glasul rânduielii Tale şi Te-am prea slăvit pe Tine, 
Unule, lubitorule de oameni. 


Stih: Sfinte cuvioase părinte Toma, roagă-te lui Dumnezeu pentru noi. 


Cu dumnezeiescul foc al înfrânării ai ars spinii păcatului şi ai strălucit lumina mi- 
nunilor, părinte. 


Stih: Sfinte cuvioase părinte Toma, roagă-te lui Dumnezeu pentru noi. 

Curăţind ochii sufletului tău de noroiul patimilor, ai deschis luminile ochilor celor 
ce nu vedeau, fericite părinte. 


Stih: Sfinte cuvioase părinte Toma, roagă-te lui Dumnezeu pentru noi. 


Înstrăinatu-te-ai de tulburările cele lumeşti, purtătorule de Dumnezeu şi ai dobândit 
liniştea cea mai presus de lume. 


Stih: Preasfântă Născătoare de Dumnezeu, miluieşte-ne pe noi. 


Stăpână, ceea ce eşti neispitită de nuntă, care ai zămislit pe Dumnezeu în chip de 
netâlcuit, izbăveşte-ne pe toţi de supărări şi de nevoi. 


Cântarea a 5-a 


Irmos: Dătătorule de lumină şi Făcătorule al veacurilor, Doamne, întru lumina po- 
runcilor tale povăţuieşte-ne pe noi, că afară de Tine pe alt dumnezeu nu ştim. 


Stih: Sfinte cuvioase părinte Toma, roagă-te lui Dumnezeu pentru noi. 


Avut-ai cu bună credinţă pe Ilie Tesviteanul, care arâtânduţi-se noaptea, te povă- 
ţuia pe tine către pustie, părinte şi te învăţa cele dumnezeieşti, cuvioase. 


Stih: Sfinte cuvioase părinte Toma, roagă-te lui Dumnezeu pentru noi. 


Ca pe alt Carmel, ai locuit în muntele Maleon, înțelepte, îndestulat fiind cu vedenii 
dumnezeieşti şi minunat luând darul minunilor, fericite Toma. 


Stih: Preasfântă Născătoare de Dumnezeu, miluieşte-ne pe noi. 

Ceea ce în chip de negrăit ai născut pe Cel pironit cu trupul pe Cruce, vindecă ini- 
ma mea, care este rănită de năpădirile vrăjmaşului, Preacurată, ceea ce eşti milo- 
stivă. 

Cântarea a 6-a 


Irmos: Intru adâncul greşelilor fiind înconjurat, chem adâncul milostivirii Tale cel 
neurmat, din stricăciune Dumnezeule scoate-mă. 


Stih: Sfinte cuvioase părinte Toma, roagă-te lui Dumnezeu pentru noi. 

În pustiu fără de apă ai locuit şi ploaia rugăciunilor tale, cuvioase, a plecat pe 
Stăpânul să izvorască în pustiu apă din destul. 


Stih: Sfinte cuvioase părinte Toma, roagă-te lui Dumnezeu pentru noi. 


Ca dreptul Avraam cel de de mult, te-ai îndepărtat de patria ta, de pământul în care 
te-ai născut şi te-ai apropiat de Dumnezeu şi în pământul celor blânzi te-ai sălă- 
şluit. 


Stih: Sfinte cuvioase părinte Toma, roagă-te lui Dumnezeu pentru noi. 


Pustnic adevărat te-ai făcut şi după îngropare izvorăşti, cu puterea Duhului, daruri 
de vindecări, celor ce au trebuinţă de ele, prea cuvioase părinte Toma. 


Stih: Preasfântă Născătoare de Dumnezeu, miluieşte-ne pe noi. 


Cel ce lucrezi toate cu voirea, de bunăvoie Te-ai sălăşluit în pântece neispitit de 
nuntă, învrednicindu-ne, ca un Milostiv, de nestricăciune, pe noi cei ce eram bol- 
navi de stricăciune. 


Condac, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe bine credincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Mare biruinţă bărbăteşte ai arătat, aprinzându-te de dragostea cea dumnezeiască. Pe 
împăratul cel stricăcios şi toate cele frumoase le-ai biruit, să vârşind sălăşluirea la 
muntele Maleon din care te-ai suit la cele cerești, către Împăratul împăraţilor, Sfin- 
te părinte Toma; roagă-te neîncetat pentru noi toţi. 


Cântarea a 7-a 
Irmos: Cei trei tineri au defăimat porunca cea fără de Dumnezeu, de a cinsti chipul 
cel de aur din câmpul Deira şi fiind aruncaţi în mijlocul focului, răcorindu-se, au 


cântat: Binecuvântat eşti, Dumnezeul părinţilor noştri. 


Stih: Sfinte cuvioase părinte Toma, roagă-te lui Dumnezeu pentru noi. 

Cu puterea lui Hristos dând orbilor vedere şi ologilor bună umblare, celor surzi 
mântuire şi bolnavilor vindecare, prea cuvioase părinte Toma, cântai: Binecuvântat 
eşti, Dumnezeul părinţilor noştri. 


Stih: Sfinte cuvioase părinte Toma, roagă-te lui Dumnezeu pentru noi. 

Cu linişte ţi-ai săvârşit viaţa, părinte prea fericite, luminându-te cu lipsa de avere şi 
împodobindu-te cu înfrânarea, cântând cu umilinţă inimii, grăiai către Stăpânul: 
Binecuvântat eşti, Dumnezeul părinților noştri. 

Stih: Preasfântă Născătoare de Dumnezeu, miluieşte-ne pe noi. 

Fecioară cinstită, neispitită de nuntă, prea curată Binecuvântată, ceea ce eşti în- 
dreptarea celor căzuţi, mântuirea celor păcătoşi, miluieşte-mă pe mine, cel nesă- 
țios, care cânt Fiului tău: Binecuvântat eşti, Dumnezeul părinților noştri. 

Cântarea a 8-a 

Irmos: Pe Dumnezeu care s-a pogorât în cuptorul cel cu foc la tinerii evreieşti, şi 
văpaia întru răcoreală o a prefăcut, ca pe Domnul lăudaţi-L lucrurile, şi-L prea 
înălţaţi întru toţi vecii. 

Stih: Sfinte cuvioase părinte Toma, roagă-te lui Dumnezeu pentru noi. 

Cu frâul postirii supunând patimile sufletului, cele cu anevoie de oprit, te-ai ase- 
mănat cu îngerii cei fără de trup, cântând: lăudaţi, lucruri, pe Domnul şi prea înăl- 
țaţi-L întru toţi vecii. 

Stih: Sfinte cuvioase părinte Toma, roagă-te lui Dumnezeu pentru noi. 

Încercând a urma viaţa cea sfinţită a Tesviteanului Ilie, te-ai suit în munte să vor- 
beşti cu Dumnezeu, curăţindu-ţi mintea prin înfrânare şi cântând: Binecuvântaţi pe 
Hristos în veci. 

Stih: Preasfântă Născătoare de Dumnezeu, miluieşte-ne pe noi. 

Ceea ce eşti izvor viu, ca una care ai născut Apa vieţii, adapă sufletul meu cel topit 


de văpaia păcatelor, Fecioară Născătoare de Dumnezeu, ca să te slăvesc întru toţi 
Vecil. 

Cântarea a 9-a 


Irmos: Pe Dumnezeu Cuvântul cel din Dumnezeu, care cu negrăită înţelepciune a 
venit să înnoiască pe Adam cel căzut rău prin mâncare întru stricăciune, din Sfânta 
Fecioară negrăit întrupându-se pentru noi credincioşii, cu un gând întru laude Il 
slăvim. 


Stih: Sfinte cuvioase părinte Toma, roagă-te lui Dumnezeu pentru noi. 

Sărac fiind cu duhul, părinte, ai luat Impărăția Cerurilor, umplându-te de slavă nes- 
pusă, împreună cu toţi aleşii şi luând răsplătirile după vrednicia ostenelilor tale, 
Sfinte părinte Toma. Pentru aceea, cu credinţă şi cu dragoste te fericim. 

Stih: Sfinte cuvioase părinte Toma, roagă-te lui Dumnezeu pentru noi. 

Sicriul moaştelor tale izvorăşte râuri de tămăduiri, pentru cei ce cu credinţă se 
apropie; acesta îneacă patimile sufleteşti şi ridică durerile trupurilor. Fericite To- 
ma, cel ce te rogi pentru cei ce cu credinţă te fericesc pe tine, pururea. 

Stih: Sfinte cuvioase părinte Toma, roagă-te lui Dumnezeu pentru noi. 
Unindu-te cu cetele cele prea luminoase ale cuvioşilor şi luminându-te cu lumina 
cea neînserată după înţelegere, părinte Toma, luminează pe cei ce săvârşesc cu cre- 
dință dumnezeiască pomenirea ta şi-i învredniceşte să dobândească mântuire prin 
rugăciunile tale. 

Stih: Preasfântă Născătoare de Dumnezeu, miluieşte-ne pe noi. 

Strălucind tuturor cu raza minunilor tale, ceea ce eşti de Dumnezeu dăruită, goneşti 
negura patimilor şi a necazurilor, prea curată şi întinde lumina veseliei cea înţele- 
gătoare peste cei ce te slăvesc pe tine, Maica lui Dumnezeu. 


Sedelna, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Bineplăcând Domnului, cuvioase, prin fapte dumnezeieşti şi prin vieţuirea curată, 
te-ai învrednicit moştenirii celor fără de trupuri, Sfinte părinte Toma, prea fericite. 

Sedelna Preasfintei Născătoare de Dumnezeu, glasul al 4-lea. 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Văzând mai înainte cea stearpă venirea ta şi răsunând în urechi glasul închină- 
ciunilor tale, nu se dumirea ce lucru va să fie; dinăuntru pruncul sălta în pântecele 
ei, la închinăciunile tale, pentru că el cunoscuse Întruparea lui Dumnezeu în 
pântecele tău. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, pier- 
de cu Crucea Ta pe cei ce se luptă cu noi, ca să cunoască cât poate credinţa drept- 
măritorilor, pentru rugăciunile Născătoarei de Dumnezeu, Unule, lubitorule de 
oameni. 


Dacă Te-a văzut pe Tine înălțat pe Cruce prea curată Maica Ta, Cuvinte al lui 
Dumnezeu, tânguindu-se ca o maică, grăia: ce minune nouă şi străină este aceasta, 
Fiule? Cum Te uneşti cu moartea, Viaţa tuturor, vrând să înviezi pe cei morţi, ca 
un Milostiv? 

Imnografie 


Condacul Sfântului cuvios Toma din Maleon: Mare biruinţă bărbăteşte ai arătat, 
aprinzându-te de dragostea cea dumnezeiască. Pe împăratul cel stricăcios şi toate 
cele frumoase le-ai biruit, săvârşind sălăşluirea la Muntele Maleon din care te-ai 
suit la cele cereşti, către Împăratul împăraţilor, Sfinte părinte Toma; roagă-te neîn- 
cetat pentru noi toţi. 


Troparul Sfântului cuvios Toma din Maleon: Întru tine, părinte, cu osârdie s-a 
mântuit cel după chip; că luând crucea ai urmat lui Hristos; şi lucrând ai învăţat să 
nu se uite la trup, că este trecător; ci să poarte grijă de suflet, de lucrul cel nemu- 
ritor. Pentru aceasta şi cu îngerii împreună se bucură, prea cuvioase părinte Toma, 
duhul tău. 


(Video) Troparul Sfântului Cuvios Toma din Maleon - Interpret: Otilia Simeria: 
https://doxologia.ro/tropare/video-sfantul-cuvios-toma-din-maleon-tropar 

Vieţile Sfinţilor - Pomenirea cuviosului părintelui nostru Toma Maleon 


Cuviosul Toma, din începutul vieţii sale, a fost ostaş mare şi slăvit; pe de o parte 
pentru bogăţia sa, iar pe de alta, pentru vitejia ce o avea. EI era puternic cu trupul şi 
viteaz în războaie, pentru că de multe ori a biruit cetele potrivnicilor. Deci, iubind 
pe Hristos, a lăsat lumea cu toată gâlceava ei şi s-a îmbrăcat în chipul monahicesc, 
asemănându-se sărăciei şi smereniei Domnului său. Deci, înconjurând locaşurile 
monahiceşti, pe la nevoitorii cei plăcuţi ai lui Dumnezeu întru pustnicie, s-a nevoit 
spre săvârşirea faptelor bune. 


lar când a voit să meargă în pustie pentru desăvârşita nevoinţă şi linişte, un stâlp de 
foc mergea noaptea înaintea lui şi Sfântul prooroc Ilie i se arăta, povăţuindu-l prin 
sânurile pustiei. 


EI a fost povăţuit de nişte învăţători ca aceştia spre alt Carmel, în muntele Malein, 
unde vieţuia cu Dumnezeu şi se învrednicea de dumnezeieşti descoperiri şi vedenii. 


Astfel, precum mai înainte în lume biruia cu vitejie pe vrăjmaşii cei văzuţi, tot aşa 
şi după lepădarea de lume, în viaţa cea pustnicească, taberele cele nevăzute ale 
duhurilor celor rele, cu rugăciunea cea neîncetată ca şi cu o sabie ascuţită, le surpa 
şi le izgonea. 


Dar, deoarece deasupra muntelui era cetatea şi făclia stând sus şi strălucind la 
lumina cerului, nu era cu putinţă a se ascunde. De aceea, cuviosul Toma nu s-a 

tăinuit în muntele cel pustiu, în care, prin sfinţenia sa, ca o stea luminoasă a răsărit 
şi a strălucit spre cele pământeşti. Deci, fiind aflat de oameni, s-a făcut lumină 
celor întunecaţi şi liman celor ce alergau la dânsul; pentru că, luând de la 
Dumnezeu puterea facerii de minuni şi darul cel tămăduitor, vindeca cu minune 
toate bolile. Orbilor le dădea vederea, şchiopilor, bună umblare şi chiar scotea 
izvor de apă cu rugăciunea. 


Dar nu numai în viața sa a făcut multe minuni, ci şi după mutarea sa către 
Dumnezeu se săvârşeau minuni la cinstitele lui moaşte; pentru că de toate nepu- 
tinţele şi bolile cele netămăduite mai presus de fire, se dădeau grabnice vindecări 
celor ce veneau şi se închinau cu credință. Asemenea, izgonea duhurile cele necu- 
rate din oameni cu rugăciunile cele sfinte şi cu darul lui Hristos, Dumnezeul 
nostru. Amin. 

Sinaxar 7 iulie 


In această lună, în ziua a şaptea, pomenirea prea cuviosului părintelui nostru 
Toma cel din Maleo. 


Acesta a strălucit mai întâi cu viaţă înălţată de voievod, făcând multe şi mari 
biruinţe împotriva barbarilor. Apoi iubind pe Hristos şi socotind toate ale lumii ca 
nimic a intrat sub jugul cel uşor al Domnului. Şi atât a întrecut pe ceilalți în 
răbdarea ostenelilor pentru fapta bună, şi cu numele şi viaţa cea cinstită, încât părea 
un stâlp de foc pentru cei ce erau aproape de dânsul când se ruga. 


Și suindu-se la muntele ce se numea Maleo, a strălucit ca un luceafăr, şi îndele- 
tnicindu-se cu rugăciuni şi privegheri, a luat darul tămăduirilor: gonind dracii din 


Xe Xe Xe ee eee eee 
XP Xe Xe Xe e Xe eee eee eee eee eee e eX 


AAA AAA AAA AAA AAAAAAĂAA 


AAA AAA AAA AAA AAA AAA 


Xe Xe Xe ee eee eee 


oameni, dând vedere orbilor, pe şchiopi îndreptând şi cu rugăciunea izvorând apă. 
Și alte minuni făcând, a răposat în Domnul. 


Tot în această zi, pomenirea Sfintei muceniţe Chiriachi. 


În zilele împăratului Dioclețian, la anul 282, era un creştin anume Dorotei îm- 
preună cu soţia sa care se chema Evsevia. Aceştia, fiindcă erau fără de fii, se rugau 
lui Dumnezeu ca să le dea rod şi fiu, făgăduind să dăruiască iarăşi Lui pe copilul ce 
se va naşte lor. Deci a ascultat Dumnezeu rugăciunea lor, şi au născut un prunc de 
parte femeiască în ziua de Duminică, pentru care lucru şi pe pruncă au numit-o 
Chiriachi, ce va să zică Duminica. Și au hrănit-o cu învățătura şi cuvântul 
Domnului, după apostolul Pavel, şi au păzit-o pe fecioară, fiindcă făgăduiseră a o 
afierosi lui Dumnezeu. 


lar când păgânul Dioclețian a ridicat prigoana asupra creştinilor, atunci au fost 
pârâui născătorii sfintei împreună cu dânsa la tiran, cum că sunt creştini. Acesta 
cercetând pe părinţii sfintei i-a bătut şi i-a trimis la ducele lust, ce se afla la părțile 
Meletinei în Armenia cea mică. lar pe Chiriachi a trimis-o la cezarul Maximian, 
care se afla în Nicomidia. 

Maximian, cercetând pe muceniţă şi aflând-o tare în credinţa lui Hristos, a poruncit 
de au bătut-o mult. Şi de vreme ce sfânta se ruga, pentru aceasta tiranul se mânia 
asupra ostaşilor celor ce chinuiau pe muceniţă. 


Atunci a zis sfânta către Maximian: "Nu te înşela, Maximiane, căci niciodată nu 
mă vei birui, căci harul lui Dumnezeu îmi este în ajutor”. 


Atunci Maximian a trimis pe sfântă la Ilanion, stăpânitorul Bitiniei. Ilanon, 
cercetând pe muceniţă, a dus-o în capiştea idolilor. Acolo rugându-se sfânta, s-a 
făcut cutremur mare încât s-au zdrobit idolii şi s-au făcut ca nişte praf; după 
această a urmat şi o furtună de vânt, care a împrăştiat în văzduh praful idolilor, şi 
un fulger a ars faţa stăpânitorului Ilarion, care căzând din scaun a murit. 


Venind alt stăpânitor în locul lui şi fiind înştiinţat de acestea, a hotărât ca sfânta să 
fie supusă la felurite chinuri, din care a rămas nevătămată. Atunci a şezut stăpâ- 
nitorul la judecată şi a dat asupra sfintei hotărârea să fie ucisă afară din cetate prin 
tăierea capului. 


Atunci sfânta a cerut vreme ca să se roage; şi după ce s-a rugat mult, a învăţat pe 
creştinii cei ce îi urmaseră; apoi culcându-se pe pământ, şi-a dat sufletul în mâinile 
lui Dumnezeu, şi mergând ostaşii aproape de dânsa, vrând ca să-i taie capul, şi 
văzând-o moartă s-au spăimântat. Deci s-a făcut glas dumnezeiesc către dânşii: 
"Mergeţi, fraților, şi propovăduiți măririle lui Dumnezeu". lar ostaşii întorcându-se 
au slăvit pe Dumnezeu. 


Tot în această zi, pomenirea prea cuviosului Acachie Sanaitul. 


Acest cuvios părinte al nostru a trăit la Muntele Sinai şi este cel despre care 
vorbeşte Sfântul loan Scărarul (prăznuit la 30 martie şi în Duminica a 4-a din 
Postul mare) în cartea sa "Scara Raiului", treapta a patra. 


Tot în această zi, pomenirea Sfinţilor mucenici Peregrin, şi cei dimpreună cu 
dânsul: Luchian, Pombie, Isihie, Papia, Satornin şi Ghermano. 


Aceştia erau din Italia, dar din pricina prigoanei ce se făcea de Traian, au venit la 
Dirahia, unde văzând pe Sfântul Astie episcopul spânzurat pe Cruce şi fericindu-l, 
au fost prinşi de ostaşi. Şi mărturisindu-se că sunt creştini, din porunca antipatului 
Agricola, au fost aruncaţi în Marea Adriatică. Şi aşa au luat cununa muceniciei. lar 
moaştele lor scoţându-le marea afară, le-a ascuns în nisip. 

După ce au trecut 70 de ani, s-au arătat episcopului Alexandriei, care luându-le le-a 
îngropat cu cinste, făcând deasupra lor o casă de rugăciune. 


Tot în această zi, pomenirea Sfântului mucenic Evstatie, care de foc s-a săvârşit. 


Tot în această zi, pomenirea Sfântului Policarp cel nou, care de sabie s-a 
Săvârşit. 


Tot în această zi, pomenirea Sfântului Evanghel, care de sabie s-a săvârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Iulian Dumitraşcu - Calendar Ortodox - Sfânta mare muceniţă Chiriachi; 
Sfântul cuvios Toma din Maleon 


În zilele împăratului Dioclețian (284-305), era un creştin pe nume Dorotei, cu soţia 
sa, Eusebia, care, fiindcă nu aveau fii, se rugau lui Dumnezeu să le dea lor rod 
pântecelui, făgăduind să-l dăruiască Domnului pe copilul ce se va naşte. 


Deci, a ascultat Dumnezeu rugăciunea lor şi au născut prunc de parte femeiască, în 
ziua Duminicii, pentru care pricină au numit-o Chiriachi (pentru că în limba greacă 
Ziua Domnului adică Duminica, se spune Chiriachi). 


Și au păzit-o fecioară, fiindcă făgăduiseră să o dăruiască lui Dumnezeu. Dar, pe 
când Sfânta Chiriachi era de 16 ani, păgânul împărat Dioclețian a pornit prigoană 
împotriva creştinilor. Atunci au fost pârâţi părinţii Sfintei, împreună cu ea, că sunt 
creştini. 


Deci, au venit slujitorii împărăteşti şi, luându-i pe toţi trei, au despărțit pe fecioară 
de părinţii ei. Pe bătrâni i-au dus la Melitene în Armenia, unde au pătimit pentru 
Hristos de la dregătorul lustus, iar pe frumoasa Chiriachi au trimis-o în lanţuri, la 
cezarul Maximian Galeriu (293-311), în Nicomidia. 

Acesta, cercetând pe frumoasa fecioară şi văzând statornicia ei în credință, a po- 
runcit să fie crunt bătută. Sfânta a primit, în tăcere, cumplitele lovituri de toiege. 
Nu se văita, ci numai se ruga în tăcere. Văzând prigonitorul că nu izbuteşte să 
înduplece pe tânăra creştină să se lepede de credinţa ei, a lăsat-o în seama 
dregătorului Ilarian al Bitiniei. 


Și, venind acesta la judecată chiar în capiştea idolească, mai înainte de a începe el 
să o întrebe pe Chiriachi, s-a făcut un mare cutremur de pământ, idoli au căzut şi 
s-au prefăcut în pulbere şi însuşi Ilarian şi-a aflat, acolo, moartea. 


Peste câtva timp, a venit un alt dregător, care, aflând pe fecioară în temniţă, a 
poruncit să se aprindă un foc mare şi Sfânta să fie aruncată în flăcări. ŞI, începând 
atunci o ploaie mare, a potolit vâlvătaia şi a stins focul, iar fecioara a scăpat 
nevătămată. A fost, apoi, aruncată la fiare sălbatice, dar fiarele, simțind sfințenia 
ei, se gudurau ca mieil. 


Mulţi păgâni, văzând lucrul acesta, au crezut în Hristos. lar dregătorul, înțelegând 
că nimic nu izbutește, a poruncit ca Sfânta să fie scoasă din cetate şi ucisă. ŞI, 
luând-o slujitorii, au scos-o afară din cetate, ca să-i taie capul, în ziua de 7 iulie din 
anul 303. 


lar Sfânta a cerut voie să se roage. După ce s-a rugat, a povăţuit pe creştinii care îi 
urmaseră să mărturisească şi ei credința. Apoi, culcându-se pe pământ, şi-a dat 
sufletul în mâinile lui Dumnezeu. Și ostaşii, apropiindu-se de ea ca să-i taie capul 
şi văzând-o deja moartă, s-au mirat. Deci, s-a făcut un glas dumnezeiesc, zicând: 
„Mergeţi, fraților, şi propovăduiţi măririle lui Dumnezeu”. Atunci ostaşii şi cei ce 
erau de faţă au crezut în Hristos. 


Moaştele Sfintei au fost îngropate cu evlavie de către creştini, fiind cunoscute 
pentru darul facerii de minuni. 


Prin voia lui Dumnezeu şi purtarea de grijă a episcopului lacob Stamati al Hușilor, 
în anul 1763, o mână din sfintele ei moaşte a fost adusă de la Marea Lavră din 
Muntele Athos şi aşezată în biserica Mănăstirii Sfinților apostoli Petru şi Pavel din 
Huşi, ctitoria Sfântului voievod Ştefan cel mare, catedrala de astăzi a Episcopiei 
Huşilor, Sfânta devenind ocrotitoare a acestei eparhii. 


Pentru rugăciunile ei, Hristoase Dumnezeule, miluieşte-ne pe noi. Amin. 

Sfântul cuvios Toma din Maleon (sec. X) - Capul Maleo se află în sud-estul 
Greciei despărțind golful Argolic de cel Laconic, loc periculos pentru corăbieri. În 
vechime se afla acolo un templu al zeului Apolon. 


Prea cuviosul Toma Maleotul a fost un ostaş cinstit de toţi cei ce-l cunoșteau. 
Iubirea pentru Hristos l-a îndemnat însă să părăsească lumea şi astfel a îmbrăcat 
haina smereniei călugărești şi s-a dus în pustie. Dumnezeu a binecuvântat 
rugăciunea şi nevoinţele sale prin învrednicirea cu darul tămăduirilor minunate. 

Proloage 7 iulie 


Luna iulie în 7 zile: pomenirea cuviosului părintelui nostru Toma din Maleo. 
(sec. X) 


Cuviosul Toma, la începutul vieţii sale în lume, a fost ostaş, cu slavă mare, pentru 
bogăţia şi vitejia sa. Şi era putemic cu trupul şi viteaz în războaie, biruind de multe 
ori cetele duşmanilor. Şi, iubind pe Hristos, a lăsat lumea şi a luat jugul lui Hristos 
şi s-a îmbrăcat în chipul monahilor, asemănându-se Domnului, prin sărăcia şi prin 
smerenia sa. 


Și cerceta aşezările nevoitorilor, învățând de la ei, săvârşirea faptelor bune. De 
astfel de învăţători, a fost îndreptat, ca un alt Ilie, spre un alt Carmel, spre muntele 
ce se chema Maleo, unde a vieţuit singur, cu Dumnezeu, invrednicidu-se de 
dumnezeieştile descoperiri. 


Aici înfrângea viclenia lucrurilor celor nevăzute, întărindu-se cu lucrul mâinilor şi 
cu rugăciunea cea neîncetată. 

Și, precum cetatea din vârful muntelui, nu este cu putinţă, a se ascunde şi nici 
făclia, care străluceşte sus, în tăria cerului, nu se tăinuieşte, aşa şi cuviosul Toma 
din Maleo, muntele cel pustiu, prin sfinţenia sa, a răsărit în lume, ca o stea 
luminoasă, strălucind peste cele pământeşti. Şi, descoperit fiind de oameni, s-a 
făcut lumină celor întunecaţi şi liman celor ce alergau la dânsul. Că luând de la 
Dumnezeu puterea facerii de minuni şi darul tămăduirilor, vindeca minunat, toate 
bolile. Că, la toate neputinţele, cele netămăduitoare, dădea grabnică vindecare, 
celor ce veneau la el, cu credinţă. Şi, cu darul lui Hristos se izgoneau din oameni 
duhurile necurate, la rugăciunile cele sfinte. 


Întru această zi, pomenirea Sfintei muceniţe Chiriachi (7.303). 


În zilele împăratului Dioclețian, era un creştin, anume Dorotei, cu soţia sa Evsevia, 
care, fiindcă nu aveau fii, se rugau lui Dumnezeu, să le dea lor rod, făgăduind să-l 
dăruiască Domnului, pe copilul ce se va naşte. Deci, a ascultat Dumnezeu 
rugăciunea lor şi au născut prunc, de parte femeiască, în ziua Duminicii, pentru 
care pricină, au numit-o Chiriachi. Şi au păzit-o fecioară, fiindcă făgăduiseră să o 
dăruiască lui Dumnezeu. 


Dar, când păgânul Dioclețian a ridicat prigoana împotriva creştinilor atunci, au fost 
pârâţi părinții Sfintei, împreună cu ea, că sunt creştini. Au venit slujitorii îm- 
părăteşti şi, luându-i pe toţi trei, au despărțit pe fecioară de părinţii ei; pe bătrâni 1- 

au dus la Militina Armeniei, iar pe frumoasa Chiriachi, au trimis-o în lanţuri, la 
Galeriu, însoțitorul la domnie al lui Dioclețian, din Nicomidia. 


Acesta, cercetând pe frumoasa fecioară, şi văzând statornicia ei în credinţă, a 
poruncit să fie bătută de moarte. Sfânta a primit, în tăcere, cumplite lovituri de 
toiege. Nu se văita, ci numai se ruga în tăcere. Văzând prigonitorul Galeriu, că nu 
izbuteşte să înduplece pe tânăra creştină, să se lepede de credinţa ei, a lăsat-o în 
seama dregătorului Ilarion al Bitiniei. 


Şi, acesta, venind la judecată, chiar în capiştea idolească, mai înainte de a începe el 
să o întrebe pe Chiriachi, s-a întâmplat un cutremur mare de pământ, idolii au căzut 
şi s-au prefăcut în pulbere şi însuşi Ilarion şi-a aflat, acolo, moartea. 


Peste câtva timp, a venit un alt dregător, care, aflând pe fecioară întemniţată, a 
poruncit să se aprindă un foc mare şi Sfânta să fie aruncată în flăcări. Şi, începând, 
atunci o ploaie mare, a potolit vâlvătaia şi a stins focul, iar fecioara a scăpat 
nevătămată. 


A fost, apoi aruncată la fiare sălbatice, dar fiarele, simțind sfinţenia ei, se gudurau 
ca mieii. Mulți păgâni, văzând lucrul acesta, de mirare, au crezut în Hristos. 


Iar dregătorul, înțelegând că nimic nu izbuteşte, a poruncit ca Sfânta să fie scoasă 
din cetate şi ucisă. Şi, luând-o slujitorii au scos-o afară din cetate, să-i taie capul. 
lar Sfânta a cerut voie să se roage. Şi, după ce s-a rugat, a povăţuit pe creştinii care 
îi urmaseră, să mărturisească şi ei credință. Apoi, culcându-se pe pământ, şi-a dat 
sufletul, în mâinile lui Dumnezeu, ca un copil. Şi ostaşii, apropiindu-se de ea, ca 
să-1 taie capul şi văzând-o moartă, s-au mirat. 


Deci, s-a făcut un glas dumnezeiesc către dânşii, zicând: "Mergeţi, fraţilor, şi pro- 
povăduiți măririle lui Dumnezeu". lar ostaşii şi călăi s-au îmblânzit, mărturisind 
pe Hristos, Căruia 1 se cuvine slava! Amin. 


Intru această zi, învăţătura că este bine a merge la biserică şi a cere lui 
Dumnezeu cele folositoare. 


Sârguiţi-vă fraţilor şi surorilor, a veni împreună la biserică. Lăsaţi lucrul mâinilor 
voastre şi înălțaţi-vă în Cerul cel mai de sus, pentru că, iată, biserica cer pământesc 
este, întru care îngerii slujesc, nevăzut, pe Dumnezeu, împreună cu oamenii, altarul 
este locul sălăşluirii lui Dumnezeu, iar Sfânta Masă, tron al Sfintei Treimi, din 

care, ni se dă spre mâncare, Trupul Fiului lui Dumnezeu şi Sfântul lui Sânge, care 
curăţesc şi mântuiesc sufletele noastre. Pentru că Insuşi Domnul zice: "Cel ce 
mănâncă Trupul Meu şi bea Sângele Meu viu va fi în veci!" 


Drept aceea, pentru viaţa veşnică să ne ostenim, mergând la Sfânta Biserică, pentru 
ca împreună cu proorocul să cântăm: "Veselitu-m-am de cei ce mi-au zis mie, în 
casa Domnului vom merge" (Ps. 121, 1). Şi iarăşi: "Deschideţi-mi mie porțile 
dreptăţii şi, intrând în ele, voi lăuda pe Domnul" (Ps. 177, 19). Şi aşa vei auzi: 
"Fericiţi cei ce locuiesc în casa Ta: în vecii vecilor Te vor lăuda." (Ps. 83, 5). 
Pentru că zice: "În adunări binecuvântaţi pe Domnul Dumnezeu". (Ps. 67, 27). 


Că semn de credinţă bună este, ca totdeauna, să alerge omul la biserică şi cu dese 
rugăciuni, să-l facă milostiv pe Dumnezeu, fiindcă Insuşi Domnul a zis: "Cereţi şi 
vi se va da" (Matei. 7. 7). 


ŞI porunceşte Dumnezeu oamenilor, să alerge la biserici, ca la un liman lin, în faţa 
viforului, şi, ca la o alinare, de primejdiile lumeşti să vină, căci numai aici omul 
leapădă de la sine, toată legătura nedreptății: mânia, invidia, iuţimea, clevetirea, 
urâciunea şi gândul cel rău. 

ŞI, aşa, va primi Dumnezeu rugăciunea ta, precum ascultă o mamă pe fiu săi, şi-ţi 
va da ţie toate cererile inimii tale, de care vei avea trebuinţă. 


Domnului nostru slavă, acum şi pururea şi în vecii vecilor! Amin. 

Sfântul Nicolae Velimirovici — Proloagele de la Ohrida din 7 iulie 


Sfintul Nicolae Velimirovi A 
Pr. 


Vol. Hi 
Iulie = Decembrie 


Pomenirea Sfintei mari muceniţe Dominica [Chiriachi] 


În vremea împăratului Dioclețian şi a ginerelui lui, Maximian, ambii, adversari ai 
lui Hristos, a locuit în Anatolia o familie de creştini vârstnici şi plini de toată 
cucernicia, dar care nu aveau copii. Pe bărbat îl chema Dorotei, iar pe femeie 
Evsevia. Ei erau foarte bogaţi. Prin multă şi neîncetată rugăciune, lor li s-a 
dăruit în cele din urmă un copil de la Dumnezeu - pe sfânta pruncă Dominica. 


Încă din copilărie, aceasta s-a închinat pe sine cu totul lui Dumnezeu, înfrânându- 
se de la toate cele pe care le fac îndeobşte copiii. Când a ajuns la vârsta cuvenită, 
fiind foarte frumoasă cu trupul şi cu sufletul, mulţi tineri au voit Să o ia în 
căsătorie, dar ea i-a refuzat pe toți, zicând că s-a logodit Mirelui Celui Ceresc şi 
Domnul şi că nimic nu dorea mai mult decât să moară fecioară. 


Unul dintre pretendenţii respinşi a denunţat-o pe Dominica şi pe părinţii ei 
tiranului Dioclețian, sub acuzaţia de creştinism, împăratul a poruncit ca părinţii 
Dominicăi să fie torturați, iar după aceea să fie surghiuniţi la cetatea Melitene, 
unde ei au şi murit, suferind cumplit pentru Hristos. 


Pe Dominica, Dioclețian a trimis-o la judecată lui Maximian. Cum Dominica a stat 
tare şi a mărturisit pe Hristos înaintea lui Maximian, acesta a poruncit ca fecioara 
să fie întinsă la pământ şi biciuită cu vine de bou. După acestea el a dat-o pe mâna 
a doi comandanţi, mai întâi a lui Hilarion, iar după moartea acestuia, pe mâna lui 


AAA AAA AAA AAA AAAAAĂAA 


Xe Xp e e eee 


AAA AAA AAA AAA AAA AAA AAA 


Xe Xe Xe ee eee eee 


Apollonie. Amândoi au torturat-o bestial pe Dominica, în felurile cele mai de 
neînchipuit, fără a o putea clinti din credinţa ei. 


Când Sfânta Dominica zăcea în temniţa ei, acoperită din cap până în picioare de 
a vindecat-o şi i-a zis: 


Cu adevărat harul Domnului lisus Hristos a apărat-o pe această mare muceniţă de 
focul în care a fost aruncată, de fiarele înaintea cărora a fost aruncată spre mâncare, 
spre batjocură judecătorilor celor nelegiuiți care credeau că o dau la moarte sigură. 


Văzând-o pe Dominica scăpând prin minuni mari nevătămată de la asemenea 
ucideri, mulți păgâni au crezut în Hristos, fund pentru aceasta cu toții ucişi prin 
tăierea capului. 


Dominica i-a zis lui Apollonie: jlă 


Atunci Apollonie a poruncit uciderea muceniţei prin tăierea capului. Dominica a 
îngenuncheat, şi-a ridicat sfintele ei mâini la cer şi s-a rugat lui Dumnezeu ca să 
Se milostivească de toţi cei care vor cinsti pomenirea ei şi ca să dăruiască odihnă 
veşnică sufletului ei şi alor ei părinţi. 


Săvârşindu-şi rugăciunea ea şi-a dat sufletul în mâinile lui Dumnezeu, mai înainte 
ca să-l fie lovit gâtul de sabia călăului. 


Dominica a luat mucenicia cu cinste în cetatea Nicomidiei şi a fost primită în 
locaşurile bucuriei celei veşnice a împărăției lui Hristos, la anul 289. 


Pomenirea Sfântului cuvios Toma din Maleon 

La început acest Toma a fost un vestit comandant de oştiri, viteaz şi biruitor în 
lupte şi de asemenea foarte bogat. EI era şi foarte mare la trup, fapt pentru care 
băga spaima în duşmani numai cu înfăţişarea. 


Dar când s-a rănit cu dragostea lui Hristos, el a lepădat toate ale lumii, a lui faimă 
şi mare bogăţie şi s-a retras în pustie, unde s-a făcut monah. Luând asupra lui viaţa 
tuturor monahiceştilor nevoinţe, el a ajuns la măsuri mari, că şi Sfântul Ilie 
prorocul a venit la el şi l-a călăuzit la un munte numit Maleon, care este în 
apropierea Athosului. Acolo el a trăit cu desăvârşire singur cu Dumnezeu, cufundat 
în rugăciune ziua şi noaptea. 


Dar deşi s-a ascuns atât de adânc de lume, lumea totuşi l-a aflat, căci sfinţenia 
vieţii lui nu s-a putut ascunde. Poporul a început să-şi aducă la el pe bolnavii lor, 
iar Sfântul Toma îi vindeca de neputinţele trupului şi de toată boala cea trupească 
şi sufletească. 


Chiar şi după sfânta lui adormire, care a fost în veacul al zecelea, sfintele lui 
moaşte au continuat să le fie de minunat ajutor tuturor celor care veneau să se 
închine şi să se atingă de ele cu credinţă. 


Pomenirea Sfinţilor cuvioşi mucenici Epictet şi Astius 


Astius a fost singurul fiu al părinţilor lui, Alexandru şi Marchellina. Pe el 1-a adus 
la Sfânta credinţă preotul Epictet, care l-a botezat şi l-a şi tuns pe Astius în 
monahism. 


Ei mai după aceea s-au strămutat în părțile răsăritului, în Sciţia şi s-au sălăşluit în 
cetatea scită Almirida (astăzi Ramzina), la gurile Dunării de la Marea Neagră. 


Ei au fost torturați şi omorâţi pentru Sfânta credinţă prin tăierea capetelor, cam pe 
la anul 290. 


Ei s-au înfățişat după moartea lor, amândoi, înaintea părinților lui Astius, Ale- 
xandru şi Marchellina, ceea ce i-a făcut pe aceştia să se convertească la Hristos. 


Alexandru şi Marchellina s-au dus şi au primit Sfântul Botez de la episcopul 
Evanghelus, cel ce avea să fie la rândul lui decapitat pentru Hristos. El este 
„Evanghelus, noul înger," după cum glăsuieşte o cântare închinată lui. 

Cântare de laudă la Sfânta muceniţă Dominica 


Sfânta Dominica e unica fiică 
A părinţilor mucenici pentru Hristos, 
A sfinţilor lui Dumnezeu. 


Lipsită de ei, Dominica, 

Marile averi săracilor împarte, 

Ea doar cu trupul şi-al ei strai rămâne, 
Și cu acestea grăbeşte pe urmele 
Scumpilor părinţilor ei. 


Ea jertfă se face pentru Hristos. 
Dominica e roua dimineţii, 
Curată şi strălucitoare ca ea. 


Ea ale lumii ademeniri în picioare le calcă, 
Ale bărbaţilor graiuri. 


Ea groaza chinurilor o disprețuieşte desăvârşit, 
Grăbind spre ele ca şi spre o nuntă, 
Căci în ajutor îi stă Numele prea dulce al lui lisus. 

Ea prin torturi bestiale în Viaţă intră, 
În bucuria împărăției lui Dumnezeu. 
Trupul ei este roşu de sânge 

De bucuria negrăită a cerului vrednic! 


O Dominico, Sfântă aleasă a lui Dumnezeu, 
Tu sub al săbiei tăiş ai ieşit din lume, 
Și pe tine Cerul cu-a slavei cunună te-a primit! 


Invaţă-ne pre noi Credinţa să cinstim, 
ÎInvaţă-ne pre noi viaţa toată Credinței să ne-o închinăm! 


Cu ale tale sfinte rugăciuni ajută-ne nouă, 
O, a sfinţeniei candelă sfântă, 

Ce străluceşti între toate 

Ale Raiului lumini! 


Cugetare 


Exemplul Sfintei Domnica, celei ce a fost fecioară de o mare frumuseţe şi al 
Sfântului Astius, tânărul posesor al unei imense averi şi faptul că ambii şi-au 
disprețuit cu totul bogăţiile acestea şi s-au dat morţii pentru credinţa în Hristos, 

acestea toate ne conduc la gândul că nimic în istorie nu se poate compara cu 
puterea lui Hristos, prin al Cărui ajutor, tineri şi tinere cărora viaţa le stă la picioare 
se biruie pe ei înşişi şi astfel biruie toate celelalte şi întreaga lume. 

Victoria pe care o repurtezi asupra ta însuţi este cea mai formidabilă victorie. 
Biserica numără în rândurile ei asemenea biruitori cu miile şi cu miile de mii. 


Sfântul Ciprian, scriind despre feciorie, zice: „A învinge plăcerea trupească este 
cea mai mare plăcere; nici o victorie nu este mai mare decât victoria asupra 
poftelor propriului suflet şi trup. Cel care îşi învinge un adversar, devine mai 
puternic decât acel unul, dar cel care îşi învinge patimile se dovedeşte mai 
puternic şi decât sine însuşi. Orice rău din lume este mult mai uşor de învins 
decât propria plăcere, căci relele pe care le vedem în lume sunt hidoase şi 
respingătoare, pe când răul plăcerilor pe care le avem sau ni le dorim este 
atrăgător şi plăcut. Cel care şi-a biruit poftele s-a eliberat cu adevărat de spaimă 
şi de teamă, căci acestea nu-şi află sursa decât în iubirea de plăceri." 


Luare aminte 


Să luăm aminte la minunata scoatere de apă din stânca Horebului (leşirea 17): 

e La cum poporul lui Israel, însetat fiind, se îndoia că Dumnezeu este cu ei şi 
cârtea împotriva lui Moise; 

e La cum, din porunca lui Dumnezeu, Moise a izbit stânca cu toiagul lui, iar 
din stâncă a ţâşnit şuvoi de apă; 

e La cum şi inima mea s-a făcut piatră din pricina îndoielii şi la cum din ea 
izvorăsc şuvoaie de lacrimi atunci când se atinge de ea harul sfânt al 
Credinței în Dumnezeu. 


Predică despre laptele cel duhovnicesc şi neprefăcut al Cuvântului 


Ca nişte prunci de curând născuţi, să doriţi laptele cel duhovnicesc şi neprefăcut 
al cuvântului, ca prin el să creşteţi spre mântuire, De vreme ce aţi gustat şi aţi 
văzut că bun este Domnul (] Petru 2: 2-3). 


Sfântul apostol Petru îi socotește pe creştini ca pe nişte prunci de curând născuţi. 
Sfântul Botez este o nouă naştere, iar omul începe să-şi numere viaţa începând cu 
sfântul botez. 


lar cel nou născut duhovniceşte trebuie să se hrănească cu mâncare blândă, 
întocmai ca şi nou-născutul cel trupesc. 

Dar care este hrana pe care o recomandă apostolul noilor creştini? Ea este 
laptele cel duhovnicesc şi neprefăcut al cuvântului. Pruncul cel trupesc se hrăneşte 
cu laptele matern, care nu este decât chipul laptelui celui duhovnicesc şi neprefăcut 
al cuvântului, luat spre hrană de pruncul cel duhovnicesc. Deci care este laptele cel 
duhovnicesc şi neprefăcut al cuvântului cu care trebuie să se hrănească creştinii? 
Însuşi apostolul ne zice: ați gustat şi ați văzut că bun este Domnul. Laptele acesta 
deci este însuşi Domnul lisus Hristos, Cel Viu şi de Viaţă Dătător. Cuvintele lui 
Hristos sunt laptele cel duhovnicesc şi neprefăcut. 


— Fericiţi sunteţi voi, fraţilor, când vă veţi hrăni sufletul cu acest fel de lapte, 
cu cuvântul lui Hristos. 

— Fericiţi sunteți voi când vă veți hrăni cu EI ca şi cu un lapte dulce, căci 
atunci sufletele voastre vor creşte roditor şi se vor binecuvânta, iar voi 
pregătiți veţi fi şi vrednici să intraţi în Împărăţia Cerurilor.Minunile toate 
ale Stăpânului Hristos sunt lapte duhovnicesc şi neprefăcut. 

—  Fericiți sunteţi voi, fraţilor, când vă veţi hrăni sufletele cu acest dulce lapte, 
căci vă veți asemăna îngerilor care pururea cântă slavă minunilor 
Domnului, ziua şi noaptea. Trupul şi Sângele lui Hristos sunt laptele cel 
duhovnicesc şi neprefăcut. 

— Fericiți sunteţi voi, fraţilor, când vă veţi hrăni sufletle cu acest dulce lapte, 
căci vă veți face mădulare ale Trupului nemuritor al lui Hristos în ceruri. 
Biruinţa învierii lui Hristos din morţi întru care cu moartea pe moarte a 
călcat este lapte duhovnicesc şi neprefăcut. 

—  Fericiți Sunteţi voi, fraţilor, când vă veţi hrăni sufletele cu acest dulce lapte, 
căci voi atunci veţi păşi ca nişte biruitori încă din această viaţă, iar în cea 
care va veni veţi sta de-a dreapta lui Hristos Biruitorul. 


Fraţilor, întregul Hristos este laptele cel duhovnicesc şi neprefăcut. Să dorim acest 
lapte mai presus de orice bunătăţi, ca să putem creşte spre mântuirea noastră. 
Aceasta este singura hrană de trebuinţă mântuirii. Oricare alta este numai spre 
descompunere şi moartea care sfârşeşte în groapă. 


O, Stăpâne Doamne lisuse Hristoase, Mieluşelule al lui Dumnezeu, cela ce eşti 
laptele cel duhovnicesc şi neprefăcut, hrăneşte-ne pe noi cu Tine, aşa cum i-ai 
hrănit şi pe sfinţii Tăi apostoli, ca şi noi să putem creşte desăvârşit spre a noastră 
mântuire, Căci Ţie se cuvine toată slava şi mulțumita în veci. Amin. 

Predică la 7 iulie - Sfânta muceniţă Chiriachi, Sfântul cuvios Toma din 
Maleon și Acachie, Sfântul mucenic Evanghel 


Frați creștini, Biserica Ortodoxă cinsteşte în chip deosebit pe sfinți şi îngeri, 
rânduindu-le în calendar câte o zi anuală de prăznuire, slujbe speciale la biserică, 
rugăciuni şi icoane pictate cu chipul şi numele lor. 


Celor mai renumiţi dintre sfinți, precum: Maica Domnului, Sfântul loan Bote- 
zătorul, Sfinţii apostoli, Sfinţii trei ierarhi Vasile, Grigorie şi loan Gură de Aur, 
Sfinţii ierarhi Nicolae şi Spiridon, mari făcători de minuni, Sfinții mari mucenici 
Gheorghe şi Dimitrie, Varvara şi Ecaterina şi mulţi alţii se bucură de un cult 
deosebit. Slujba lor este mai bogată, cu priveghere, cu litie şi acatist, iar sărbătorile 
lor se prăznuiesc cu multă evlavie. În numele sfinţilor mari se zidesc biserici, 
devenind astfel protectorii acestor locaşuri şi localităţi. 


De asemenea, majoritatea credincioşilor noştri poartă nume de sfinţi, pe care le 
primesc din botez şi sunt încredinţaţi de mici în grija sfinţilor respectivi, cărora le 
cer ajutor în toate încercările vieţii. 


Dar, întrucât o mare parte din sfinţi şi cuvioşi au rămas necunoscuţi, nefiind trecuţi 
în vechile sinaxare şi martirologii creştine, Biserica Ortodoxă a rânduit ca o dată pe 
an, prima Duminică după Rusalii să fie închinată în cinstea tuturor sfinţilor, 
cunoscuţi şi necunoscuţi, de la Hristos până astăzi. Această cinstire comună a 
tuturor sfinţilor este denumită „Duminica tuturor Sfinţilor”. Între aceştia, se 
cinstesc mai multe sute de sfinţi şi cuvioşi români, cei mai mulţi necunoscuți. 

După ce am arătat la început de ce trebuie să cinstim pe sfinţi, să vedem acum cine 
poate fi cinstit ca sfânt? Sfinţii fiind creştini desăvârşiţi în rugăciune, în smerenie, 
în înfrânare şi mai ales în dumnezeiasca dragoste, mulţi dintre ei primeau daruri 
duhovniceşti deosebite încă din viaţă. Astfel unii aveau darul rugăciunii inimii, cea 
mai înaltă rugăciune creştină. Alţii aveau darul lacrimilor, al înfrânării, al tăcerii 
duhovniceşti, al smereniei şi al desăvârşitei iubiri pentru toată zidirea. Alţi sfinți se 
învredniceau de daruri miraculoase, văzute, ca: vindecarea bolilor, cunoaşterea 
celor viitoare, înţelegerea gândurilor, izgonirea duhurilor necurate. Încă şi după 
mutarea din trup moaştele lor rămân întregi, nestricate şi fac vindecări miraculoase 
cu cei bolnavi. De aceea moaştele sfinţilor sunt venerate de credincioşi, care 
primesc sănătate, binecuvântare şi ajutor. 


Deci sfinți pot fi cei care au dreapta credinţă, care duc pe pământ viaţă cu totul 
sfântă, cei care iubesc desăvârşit pe Dumnezeu şi pe oameni, cei care se roagă 
neîncetat cu adânc de smerenie şi sunt gata să-şi dea şi viaţa pentru Biserică. 
Semne ale sfinţeniei sunt darurile facerii de minuni. 


Printre aceşți sfinți, prieteni şi casnici ai lui Dumnezeu se numără şi Sfânta 
muceniţă Chiriachi, Sfântul cuvios Toma din Maleon şi Acachie, Sfântul mucenic 
Evanghel, pe care-l pomenim în această zi. Pentru aceasta am să vă prezint pe scurt 
viaţa lor. 


Frați creștini şi surori întru Domnul, în zilele împăratului Dioclețian (284-305), era 
un creştin pe nume Dorotei, cu soţia sa, Eusebia, care, fiindcă nu aveau fii, se 
rugau lui Dumnezeu să le dea lor rod pântecelui, făgăduind să-l dăruiască 
Domnului pe copilul ce se va naşte. Deci, a ascultat Dumnezeu rugăciunea lor şi au 
născut prunc de parte femeiască, în ziua Duminicii, pentru care pricină au numit-o 
Chiriachi (pentru că în limba greacă ziua Domnului adică Duminică, se spune 
Chiriachi). Şi au păzit-o fecioară, fiindcă făgăduiseră să o dăruiască lui Dumnezeu. 
Dar, pe când Sfânta Chiriachi era de 16 ani, păgânul împărat Dioclețian a pornit 
prigoană împotriva creştinilor. Atunci au fost pârâţi părinții Sfintei, împreună cu 
ea, că sunt creştini. Deci, au venit slujitorii împărăteşti şi, luându-i pe toţi trei, au 
despărțit pe fecioară de părinţii ei. Pe bătrâni i-au dus la Melitene în Armenia, unde 
au pătimit pentru Hristos de la dregătorul lustus, iar pe frumoasa Chiriachi au 
trimis-o în lanţuri, la cezarul Maximian Galeriu (293-311), în Nicomidia. 


Acesta, cercetând pe frumoasa fecioară şi văzând statornicia ei în credință, a 
poruncit să fie crunt bătută. Sfânta a primit, în tăcere, cumplitele lovituri de toiege. 
Nu se văita, ci numai se ruga în tăcere. Văzând prigonitorul că nu izbuteşte să 
înduplece pe tânăra creştină să se lepede de credinţa ei, a lăsat-o în seama 

dregătorului Ilarian al Bitiniei. Şi, venind acesta la judecată chiar în capiştea 
idolească, mai înainte de a începe el să o întrebe pe Chiriachi, s-a făcut un mare 
cutremur de pământ, idolii au căzut şi s-au prefăcut în pulbere şi însuşi Ilarian şi-a 
aflat, acolo, moartea. 


Peste câtva timp, a venit un alt dregător, care, aflând pe fecioară în temniţă, a 
poruncit să se aprindă un foc mare şi Sfânta să fie aruncată în flăcări. Şi, începând 
atunci o ploaie mare, a potolit vâlvătaia şi a stins focul, iar fecioara a scăpat 
nevătămată. 


A fost, apoi, aruncată la fiare sălbatice, dar fiarele, simțind sfinţenia ei, se gudurau 
ca mieii. Mulţi păgâni, văzând lucrul acesta, au crezut în Hristos. lar dregătorul, 
înțelegând că nimic nu izbuteşte, a poruncit ca Sfânta să fie scoasă din cetate şi 
ucisă. 

Şi, luând-o slujitorii, au scos-o afară din cetate, ca să-i taie capul, în ziua de 7 iulie 
din anul 303. lar Sfânta a cerut voie să se roage. Și, după ce s-a rugat, a povăţuit pe 
creştinii care îi urmaseră să mărturisească şi ei credința. Apoi, culcându-se pe 
pământ, şi-a dat sufletul în mâinile lui Dumnezeu. Şi ostaşii, apropiindu-se de ea ca 
să-i taie capul şi văzând-o deja moartă, s-au mirat. Deci, s-a făcut un glas 
dumnezeiesc, zicând: „Mergeţi, fraților, şi propovăduiţi măririle lui Dumnezeu”. 
Atunci ostaşii şi cei ce erau de faţă au crezut în Hristos. 


Moaştele Sfintei au fost îngropate cu evlavie de către creştini, fund cunoscute 
pentru darul facerii de minuni. Prin voia lui Dumnezeu şi purtarea de grijă a 
episcopului Iacob Stamati al Huşilor, în anul 1763, o mână din sfintele ei moaşte a 
fost adusă de la Marea Lavră din Muntele Athos şi aşezată în biserica Mănăstirii 
Sfinţilor apostoli Petru şi Pavel din Huşi, ctitoria Sfântului voievod Ştefan cel 
mare, catedrala de astăzi a Episcopiei Huşilor, Sfânta devenind ocrotitoare a 
acestei eparhii. 

Prea cuviosul părinte Toma cel din Maleo a strălucit mai întâi cu viață înălțaţă de 
voievod, făcând multe şi mari biruinţe împotriva barbarilor. Apoi iubind pe Hristos 
şi socotind toate ale lumii ca nimic a intrat sub jugul cel uşor al Domnului. Şi atât a 
întrecut pe ceilalți în răbdarea ostenelilor pentru fapta bună, şi cu numele şi viaţa 
cea cinstită, încât părea un stâlp de foc pentru cei ce erau aproape de dânsul când 
se ruga. 

Și suindu-se la muntele ce se numea Maleo, a strălucit ca un luceafăr, şi îndele- 
tnicindu-se cu rugăciuni şi privegheri, a luat darul tămăduirilor: gonind dracii din 
oameni, dând vedere orbilor, pe şchiopi îndreptând şi cu rugăciunea izvorând apă. 
ŞI alte minuni făcând, a răposat în Domnul. 


2 5 e 


Când diavolul a ridicat prigonire pentru a treia oară asupra robilor lui Hristos, 
împărăţind la răsărit Maximian, întru acea vreme Sfântul Acachie a intrat în 
frumoasa nevoinţă a pătimirii pentru Hristos. Acest mucenic era cu neamul din 
Capadocia, cu rânduială de ostaş, cu cinstea de sutaş şi sub mâna tribunului Firm, 
conducătorul castei ce se numea Martisie. Şi era poruncă de la păgânul împărat ca 
nu numai prin cetăţi, ci şi printre ostaşi, să se caute dacă se află cineva crezând în 
Hristos sau dacă se leapădă cineva de zeii lor cei păgâneşti, iar unul ca acela să fie 
supus la judecată şi la munci; şi de s-ar împotrivi cu totul la porunca împărătească, 
acela să fie pedepsit cu moartea. 


Deci tribunul Firm, chemând pe ostaşii săi, îi întreba pe câte unul, cum crede 
fiecare din ei; şi dacă afla pe cineva că este de credinţă creştină, pe acela, 
amăgindu-l cu îmbunări şi îngrozindu-l cu munci, îl silea la închinarea idolească. 
Astfel, pe mulţi din cei mici la suflet, slabi în credinţă şi fricoşi, i-a plecat la a sa 
păgânătate. 


AAA AAA AAA AAA AAAAAĂAA 


Xe Xp e e eee 


AAA AAA AAA AAA AAA AAA AAA 


Xe Xe Xe ee eee eee eee 


lar când a chemat pe sutaşul Acachie, acela cu mare glas a strigat: „Eu m-am 
născut între creştini; deci creştin sunt şi creştin voiesc să rămân. Martor îmi este 
mie Domnul meu lisus Hristos, că nu numai de la tatăl şi de la maica mea sunt 
creştin, ci şi de la moşi şi strămoşi”. 


Deci îl sfătuia Firm cu multe feluri de înşelări şi de ispite spre al său gând, şi nu 
numai o dată, ci şi de mai multe ori chemându-l, uneori îl îmbuna, alteori îl în- 
grozea, pentru ca să se supună poruncii împărăteşti. 


Văzând voievodul că nu dorește să se lepede de Hristos, mâniindu-se, a poruncit 
să-l întindă pe sfântul gol, la patru stâlpi în patru părți, şi să-l bată şase ostaşi, fără 
milă, cu vine crude; mai întâi pe spate, apoi să-l întoarcă pe pântece. Şi zicea: „Să 
vedem dacă îi va ajuta lui Dumnezeul lui”. Şi bătut fiind mucenicul mult, şi ostaşii 
care-l băteau schimbându-se, pământul s-a roşit cu sângele lui, dar nimic altceva 
nu grăia pătimitorul, fără numai acestea: „Hristoase, Mântuitorul meu, ajută smeri- 
tului robului Tău! Doamne, Dumnezeul meu, nu mă lăsa pe mine!” 


Și văzând voievodul pe mucenic cu totul rănit şi sângerat, a zis către dânsul: „Vei 
jertfi acum zeilor?” 


Răspuns-a sfântul: „Nu voi jertfi diavollor, pentru că am pe Domnul meu lisus 
Hristos, Cel ce îmi ajută mie” 


Atunci voievodul umplându-se de mânie, a poruncit să-l bată cu nişte scândurele 
de plumb peste obraz. După aceste pătimiri voievodul a poruncit să arunce pe 
mucenic în temniță din Pirint, cetatea Traciei, în care sfântul a petrecut şapte zile. 


După aceste zile a fost scos din temniţa și bătut cu bețe pe spate şi pe burtă, dar el 
tot nu se lepăda de Hristos. După îndelungate suferinţe 1 s-a tăiat capul cu sabia. 


Tot în această zi mai facem și pomenirea Sfântului mucenic Evanghel, care de 
sabie s-a săvârşit. 


lubiţi credincioşi, aţi auzit în Sfânta şi dumnezeiasca Scriptură zicându-se: Prin 
sfinţii care sunt pe pământul Lui, minunată a făcut Domnul toată voia întru dânşii 
(Psalm 15, 3). Tocmai de aceea, noi, creştinii ortodocşi, cinstim pe sfinți lui 
Dumnezeu, ştiind că Dumnezeu săvârşeşte în chip minunat voile Sale cu dânşii. 

Trebuie de la început să vă spun că Biserica Ortodoxă face deosebire între adorare, 
care se cuvine numai lui Dumnezeu, şi venerare sau cinstire, pe care o dăm 
sfinţilor şi îngerilor Lui, care slujesc la mântuirea sufletelor noastre. 


La aceasta ne învaţă şi Sfântul apostol Pavel zicând: Îngerii nu sunt oare toți duhuri 
slujitoare, trimişi ca să slujească pentru cei ce vor fi moştenitorii mântuirii? (Evrei 
1, 14. 


lar scopul cultului sfinţilor este de a lăuda pe Dumnezeu prin ei, după mărturia 
Sfintei Scripturi care ne îndeamnă la aceasta zicând: Lăudaţi pe Dumnezeu întru 
sfinţi Lui (Psalmi 159, 1). 


Aşadar, noi cinstim pe sfinți şi aducem laudă lui Dumnezeu direct şi indirect. 
Mântuitorul nostru lisus Hristos ne arată că cine cinsteşte pe sfinți, pe EL II 
cinsteşte, căci a zis: Cine vă primeşte pe voi, pe Mine Mă primeşte (Matei 10, 40). 


Noi venerăm pe sfinți, pentru că ei sunt prieteni ai lui Dumnezeu, după mărturia 
Mântuitorului care a zis către sfinții Săi ucenici: Voi sunteţi prietenii Mei (loan 15, 
14). 


Şi în alt loc al dumnezeieştii Scripturi ni se arată că sfinții sunt prietenii lui 
Dumnezeu, zicând: A crezut Avraam lui Dumnezeu şi 1 s-a socotit lui spre dreptate 
şi prietenul lui Dumnezeu s-a chemat (Iacob 2, 23; Romani 4, 3; Facere 15, 6; 
Psalmi 138, 17; Isaia 41, 8). 


Noi cinstim pe sfinţii lui Dumnezeu şi cerem ajutor lui Dumnezeu prin ei, căci: 
Sfinţii vor judeca lumea (| Corinteni 6, 2). Prin sfinţi nu înţelegem pe cei ce se 
numesc creştini doar cu numele; ci pe cei care s-au desăvârşit prin fapte bune şi au 
urmat întru totul lui Hristos. Căci Mântuitorul numai apostolilor şi celor asemenea 
lor a zis: Adevărat grăiesc vouă, că voi cei ce aţi urmat Mie, la înnoirea lumii, când 
Fiul Omului va şedea pe scaunul slavei Sale, veţi şedea şi voi pe douăsprezece 
scaune, judecând cele douăsprezece seminţii al lui Israel (Matei 19, 28). 


Cinstim pe sfinţu lui Dumnezeu căci ei, prin puterea lui Dumnezeu, fac minuni 
mari prea slăvite, după cum au făcut Moise, Ilie, Daniel, Sfinţii apostoli Petru, 
Pavel, loan evanghelistul şi toți ceilalți apostoli şi sfinţi despre ale căror fapte şi 
minuni arată Sfânta Scriptură şi Sfânta Tradiţie a Bisericii lui Hristos. 


Cinstim pe sfinţi şi le cerem ajutor în necazuri căci ei se roagă pentru noi şi 
rugăciunea lor este primită de Dumnezeu. 

Ascultă ce zice Dumnezeu lui Abimelec, regele Gherarei, când acesta, din neş- 
tiinţă, voia să ia de soție pe soţia lui Avraam: Dă înapoi femeia omului aceluia, că 
este prooroc şi se va ruga pentru tine, şi vei fi viu. lar de nu o vei da înapoi, să ştii 
bine că ai să mori şi tu şi toţi ai tăi (Facere 20, 7). 


Auzi ce zice Dumnezeu către Elifaz Temaniteanul şi cei doi prieteni ai lui, care 
supăraseră pe sfântul şi dreptul lov: Acum luaţi şapte viței şi şapte berbeci şi 
duceţi-vă la robul Meu lov şi aduceţi-le pentru voi ardere de tot; iar robul Meu lov 
să se roage pentru voi. Din dragoste pentru el voi fi îngăduitor, ca să nu Mă port cu 
voi după nebunia voastră, întrucât n-aţi vorbit despre Mine aşa de drept cum a 
vorbit robul Meu lov. Şi au făcut cum le spusese Domnul, şi Domnul a primit 
rugăciunea lui lov (lov 42, 8-9). 


lată ce zice Sfântul apostol Pavel: Mulţumesc Dumnezeului meu, ori de câte ori 
îmi amintesc de voi, căci pururea în toate rugăciunile mele, mă rog pentru voi toți, 
cu bucurie (Filipeni 1, 3-4). Altă dată zice: Mulţumim lui Dumnezeu totdeauna 
pentru voi toţi şi vă pomenim în rugăciunile noastre, aducându-ne aminte neîncetat 
înaintea lui Dumnezeu şi Tatăl nostru de lucrul credinţei voastre (1 Tesaloniceni 1, 
2-3). În alt loc iarăşi zice: Pentru aceasta ne şi rugăm pururea pentru voi, ca 
Dumnezeul nostru să vă facă vrednici de chemarea Sa (II Tesaloniceni 1, 11). Şi 
iarăşi: Nu încetez a mulțumi pentru voi, pomenindu-vă în rugăciunile mele ca 
Dumnezeu... să vă dea vouă duhul înţelepciunii... (Efeseni 1, 16-17). Sau: Aceasta 
ŞI cerem în rugăciunea noastră: desăvârşirea voastră (II Corinteni 13, 9). Acelaşi 
apostol Pavel îi scrie şi lui Timotei: Mulţumesc lui Dumnezeu, pe Care Îl slujesc, 
ca şi strămoşii mei, într-un cuget curat că te pomenesc neîncetat, zi şi noapte, în 
rugăciunile mele (II Timotei 1, 3). 


Incredinţați fiind de această învățătură să zicem: Cu ale lor sfinte rugăciuni, 
Domne miluieşte şi ne mântuieşte pe noi. Amin! 


Preot David Marian, parohia Nașterea Maicii Domnului, 
Mamaia Nord-Năvodari 


Sursa: 
https://www.resursecrestine.ro/predici/165411/predica-la-sf-me-chiriachi-sf-cuv-toma-din- 


maleon-si-acachie-sf-mc-evanghel 

http://www.immspartis.gr/?p=19724 
https://velanidia-baladis.blogspot.com/2014/07/blog-post_6.html 
http://anavaseis.blogspot.com/2010/11/blog-post_5984.html 


http://www.saint.gr/692/saint.aspx 


https://www.johnsanidopoulos.com/2010/07/saint-thomas-of-mount-maleon-in.html 

Troparul Sfântului Cuvios Toma din Maleon 
7 Iulie - Glasul 8 


Întru tine, părinte, cu osârdie s-a mântuit cel 
după chip; că luând crucea ai urmat lui Jristos; şi 
[lucrând ai învățat să nu se uite la trup, că este 
trecător; ci să poarte grijă de suflet, de lucrul cel 


cel nemuritor. Pentru 


aceasta și cu îngerii 
împreună se bucură, 
Preacuvioase 
Părinte Toma, 


duhul tău. 


Troparul Sfântului Cuvios Toma din Maleon 
7 Iulie - Glasul 8 


Întru tine, părinte, cu osârdie s-a mântuit cel 
după chip; că luând crucea ai urmat lui Jristos; şi 
[lucrând ai învățat să nu se uite la trup, că este 
trecător; ci să poarte grijă de suflet, de lucrul cel 


cel nemuritor. Pentru 


aceasta și cu îngerii 
împreună se bucură, 
Preacuvioase 
Părinte Toma, 


duhul tău. 

Bucură-te, Sfinte cuvioase Toma! 

